
Munkens Historie. 



y. Berfsøe: Hjemve. 



Indledning. 



Wei, det er ikke Sydens Luft, 

Der sig i Dag hen over Forum breder. 

Og det er ei Orangens Duft, 

Som med sit Vingeslag den trindtom spreder — 

Det er en hed, en giftig Vind, 

Født af Saharas solforbrændte Belger, 

Den bringer Livet til at. slumre ind, 

Den farver gusten Campagnuolens Kind, 

Og i dens Aandedrag sig Febren delger. 

Det er Scirocco! Klædt i Sol og Stev 

Ses Forum sitrende i Solskinsstremme ; 

Forbrændt og falmet er Acaciens Lev,* 

Og Bøflen ligger dorsk og tygger Drev, 

Og til Campagnens Friskhed gaar dens Dromme. 



Did styrer ogsaa Hyrdens Tankegang; 
Med Hatten skjuler han sin hede Pande, 
Og nynner halvbevidst en halvglemt Sang, . 
Der fører liain til Nemis Myrthehang 
Og til Albanetrsøens friske Vande. 

Men høiere mod Nord min Tanke gaar. 
Hvor Vesterhavet i sin Storhed skummer, 
Mens Hjeilen klagende i Lyngen slaar, 
Og dulgt i Gyvelklynger Bien brummer, 
Dér ligger der en enlig Præstegaard, 
Krumbøiet er dens Mønning, straatækt Taget — 
Den sorte Stok paa Reden ensom staar. 
Og sort, i snehvidt Sand, staar ensomt Vraget. - 

Men vil Du vide, hvorfor Tankens Lyn 
I Hast slog ned bag Klittens hvide Banker, 
Og hvi det klared op et Hjemlandssyn 
Hos mig, som tabt i Roma-Syner vanker — 
Da se mod Titusbuen hist, som slaar, 
Sin sprukne Bue over Oldtids Dage, 
Sér Du den gamle Munk, som langsomt gaar 
Igjennem den, og som nu stille^ staar 
Og skotter ængsteligt og dulgt tilbage? 



Saa' Du, han sendte os i Smug et Blik, 
Som fik med Et hans dulgte Længsel Vinger? 
Saa vendte han sig hastigt om og gik 
Mod Klostret op, hvis Klokker høilydt ringer. 
Se! Nu han svinder i den klare Dag 
Bag Klostermurens fængselsmerke Skygge — 
En lysræd Skygge selv, et strøget Flag, 
Der falmer over Livets Kamp og Lykke I 

Nu tier Klokkerne i Klostrets Gaard — 
De blege Brødre samler sig derinde, 
Og, medens Hymnen dæmpet til os naar. 
Jeg maner frem hans svundne Liv og slaar 
Lysfunker ud af hvert et muldnet Minde. 
Sig, vil Du høre? ; — Saa vil jeg fortælle 
I spredte Træk den gamle Munks Novelle. 

To Veninder. 



1 Præstegaardens Have 
Var der hyggeligt og net; 
Hist ny slagne Plainer, 
Her Blomster og Bosket. 
Vinranken krøb i Bugter* 
Langs Straatagets Skjæg, 
Og Svalerne kviddred 
Fra den levdækte Væg. 

Ved Havestuens Døre 
En Hængebirk stod 
Med G-rene, der naaede 
Fra Toppen til dens Rod, 
Og naar et enkelt Vindpust 
Vel gjennem Haven fandt. 
Da var det, som den hvisked 
Om de Tider, som svandt. 



Den stod saa taus, alvorlig 
Og rank som en Gran; 
Thi den var Havens første 
Og ældste Veteran. 
Den havde set tre Slægter, 
Som steg i Graven ned — 
Den kjendte lidt til Livet, 
Til Død og Kjærlighed. 

I^u saa' dem igjen 
Et ungdommeligt Par; 
Men det var ikke ganske, 
Som ellers det var. 
Det var to unge Piger 
— Veninder fra Barn — 
Den ene havde Guden 
Alt fanget i sit Garn. 

Paa Havestuens Trappe 
Paa det nederste Trin, 
Dér sidder Præstens Datter 
Og sømmer et Lin. 
Saa drømmende hun stirrer 
Og henter tungt sit Veir, 
Skjøndt Kinden har Rosens 
Og Morgenrødens Skjær. 

Ved hendes Side sidder, 
I en Lænestol strakt, 
Cousinen fra Byen 
I høist moderne Dragt, 
De stivede Skjerter 
Bruse op som en Flod 
Og viser mér jend Anklen 
Af én silkeklædt Fod. 

^Det er, som jeg har sagt Dig" 
— Hun nu til Orde ta'er — 
„Der er ei Spor af Lighed 
Hos dette Vennepar. 
Se, blot naar de hilser. 
Da lige strax man ser, 
At Thorvald er en Klods, 
Men Charles Cavalér." 

Den Lille slap Traaden, 
Saa Linet faldt ned; 
Dog sagde hun slet Intet, 
Og den Ældre blev ved: 
„Og se saa disse Øine, 
Saa mørke som en Grav, 
Hvor Lidenskaben glimter 
Som Lyn paa et Hav. 

Vel véd jeg, at Thorvald 
l^om Kunstner har Rang; 
.Men sér Du, det han mangler, 
Er egenligt Elan. 
Paa Ballet, hvor jeg saa' ham 
Efter Aareløb igjen, 
Dér syntes jeg, han ligned 
En pyntet Malersvend. 

For ellers er han limet 
Til Malerkutten graa. 
. Gud véd, hvad til Hverdag 
Han gaar og tænker paa? 
laftes ved Bordet 
Han sad, som han sov, 
Og hele Dagen driver han 
I Mark og i Skov. 

Da sidst de var udenlands, 
Han aldrig til Dig skrev: 
Da var det altid Charles, 
Som sendte Dig Brev. 
Han skriver vist yndigt! 
Jeg havde Lyst engang ** — 
Her standsede hun pludseligt ' 
Og nynnede en Sang. 

Der blev en lille Pause 
— Hver tænkte paa Sit — 
Da sagde den Yngre 
Vemodigt og blidt: 
^Naar Thorvald ikke skriver, 
Da mindes han vist mer; 
Gudjvéd^ om Charles husker, 
Naar ei han os sér?" 

Cousinen sendte hurtigt 
Et speidende Blik; 
Den Lille vilde tale, 
Men Stemmen slog Klik. 
„Naa, bryd Dig ei om Dette" 
— Faldt nu den Ældres Ord 
„Maaské er Thorvald ikke 
Saa kold, som jeg tror. 

Men det er ellers leierligt — 
Idag, da han skal bort. 
Han lader Dig alene, 
Skjønt Tiden er kort. 
I Aften Klokken Elleve ' 
Jo Diligencen gaar — 
Naa, det er nu Noget, 
Som Du vel forstaar. 

Men, ærligt talt, min Pige, 
Jeg taalte det ei, 
At han, skjønt forlovet, 
I^og gaar sin egen Vei. 
Hvad hjælper det, han maler 
Og bli'er en Kunstner stor, 
Naar aldrig han taler 
Et levende Ord? 

Desuden, disse Kunstnere 
De har det nu saa sært — 
Den Kunst, dem at behage, 
Den er ei hurtigt lært. 
De sætter Kunsten øverst, 
Konen som Nummer To, 
Og derfor er der sjeldent 
Fred i et Kunstnerbo. 

Desuden er de gavne — 

Snart vil det ikke gaa, 

Snart mener de, at Verden 

Dem ei kan forstaa. 

Saa kommer der en Kritiker 

Og river dem ned — 

Du véd ei, hvor de Mennesker 

Kan gjøre Fortred. 

1** 

Nei, tænk Dig saa Charles! 

Hu sar officer, 

Dertil fra Hæl til Hoved 

En fuldendt Cavalér. 

Og saa — ja, Du maa gjerne 

Mod min Smag løbe Storm — 

Men der er ogsaa Noget 

I en kjøn Uniform. 

Men jeg har glemt det Bedste, 
Som ret er en Trøst, 
Véd Du, at her han bliver 
Til sent ud paa Høst? 
Manøvren har man opsat, 
Det læste jeg i Dag, 
Saa reiser han ikke; 
Det er en afgjort Sag**. 

Den Yngre rask sig bøied 
Ned mod et Rpsenbed; 
Om hendes Kinder alle 
De lyse Lokker gled. 
Mon det nu var tilfældigt^ 
Kom Rosen hun for nær? 
Men hendes Kinder blussede 
Med dobbelt Purpurskjær. 

Hun tog en høirød Rose 
Og stak. den i sit Bryst; 
Men Blomsten hørte bukket — 
Det klang: „Til sent i Høst!" 
To glimi*ende Perler 
Paa Rosenbladet laa; 
Cousinen sagde roligt: 
„Det dugger — lad os gaa! 



u 

Afsked. 

Uan vandred over Heden 
I Aftenens Stund, 
Hag efter håm fulgte 
En plettet Hønsehund. 
Den gik mod Vane sindigt 
Med langsomme Fjeå — 
Det var som den vidste, 
Nu skal han afsted. 

Han havde vandret vide 
Fra Gry og til Kvæld; 
Hvert Minde, saa ham tyktes. 
Burde siges Farvel: 
Den brune, jydske Hede, 
Det purrede Gyvelkrat, 
Den mørke Granplantage — 
Alt sagde han Godnat. 

Nu gik han langs Aaen, 
Som sleb sit krumme Sværd 
Mod de lyngklædte Brinkers 
Lagdelte Eliselskjær. 
Da Bakkerne sig aabned, 
Hvor Møllebækken sprang, 
Her standsede han pludseligt 
Sin langsomme G-ang. 

Han tog saa dybt sin Aande 
Og saa' sig rigtigt om. 
Derinde fra Møllen 
Den friske Mélduft kom; 
Vandstraalen over Hjulet 
Sig ilende skød, 
Og stod med Regnbuefarver 
I Aftensolens Glød. 

Det stønned og det brummede 
Fra Kværnenes Krans, 
Som svang sig i den vante. 
Snurrende Dans. 
Saa faldt det tunge Stigbord 
Med Larm og Bulder i. 
Da standsede Larmen, 
Og Alting var forbi. 

Men i den dybe Stilbed, 

Som fulgte ovenpaa, 

Han hørte Aftenklokkerne 

Saa sagteligt gaa. 

Han saa' endnti mod Møllen, 

Men kun et Øieblik, 

Saa vendte han sig rask 

Imod Broen og gik. 

Han fulgte atter Aaen, 
Som ind i Krattet krøb, 
Hvor sagte mellem Elle 
Og Birke den løb. 
De bøiede sig hældende 
Fast lige til dens Rand, 
Og gule Nuphar lyste 
Fra det perlegraa Vand. 

Langt ude laa Bakkerne 
Med Solkroner paa, 
Saa fulgte Hedefladen, 
Snart violet, snart graa, 
Saa kom de blanke Søer 
Med Aftentaagens Dis — 
Han følte, at han skulde 
Bort fra et Paradis. 

Han skifted Foden langsomt; 
Der var en sælsom Magt 
I disse kjendté Syner, 
Som nu til Liv blev vakt, 
^Hvad fear jeg vel i Syden?** 
— Han tænkte, mens han gik — 
Da hørte han en Stemme 
Og mødte — hendes Blik. 

Han ilede fremad. 

Ved en Skillevei hun stod, 

Forgrædt var hendes Øie 

Og træt hendes Fod. 

„Min Gud, hvor jeg har søgt Dig!" 

^ Hun sagde lidt mut — 

^Eom hjem! Du maa ei spilde 

Et eneste Minut.** 

Der var i disse tvende, 
De simple Ord ^Du maa^ 
En skærende Betoning, 
Som fik ham til at staa. 
Han havde aldrig hørt dem 
Med denne skarpe Klang; 
De isnede hans Velkomst 
Og sagtnede hans Gang. 

„Hvor har Da været henne?" 
— Begyndte hun igjen — 
„For længe har jeg søgt Dig 
I Aften, min Ven I** 
Han sagde: »Der var Meget, 
Hvormed jeg Afsked tog** — 
Men over hendes Kinder 
En Purpuriling drog. 

Hun tænkte: „Han ta*er Afsked 
Med Alt, kun ei med Dig. 
Hvem elsker han saa høiest, 
Det Andet eller mig? 
Hans Hund har kunnet følge hamy 
Den er ham til Behag; 
Men jeg har siddet ene 
Den hele, lange Dag.** 

De vandred hen ad Stien, 
Hver med sin Dissonans; 
Men Aftensvalen løste 
Hverken hendes ellers hans. 
Det vår, som om den trivedes 
Ved Taushed og blev stor — 
Da hørte de fra Haven 
£t muntert Latter chor: 

^Min Gud, der er vist Fremmede!' 
— Hun udbrød i Hast — 
Og sendte ham et hurtigt, 
Men bønligt Øiekast. 
Han saa' ei hendes Smerte, 
Han troede, hun blev glad, 
Og sagde: „Ja, saa maa vi 
Igjen vel skilles ad. 

Jeg skal min Kuffert pakke, 
Og Du skal klædes paa, 
Saa maa vi vel i Aftep 
Ad Lande vei en gaa. 
Den er til Byen kortest — " 
Hun afbrød: „Som Du vil I" 
Men da han gik, hun dækkede 
Med Haanden Øiet til. 

I Tvivl. 

ujæsterne inde fra Byen 
Var alt dragne afsted ; 
Atter den gamle Præstegaard 
Laa i den dybeste Fred. 

Søvnen paa bløde Vinger 
Hen over Landet drog; 
Men i Præstegaarden var En, 
Som den i Favn ei tog. 

Ude i Havens Gange 

Vandrer hun op og ned; 

Hvor hun vandrer, og hvor hun gaar, 

Følger Tankerne med. 

„Elsker han mig eller ikke?** 
Det var det mørke Punkt, 
Hvorom de matte Tankers Kreds 
Dreied sig træt og tungt. 

„Sikkert vil han mig glemme 
Nu, han drager mod Syd!" — 
Angst hun skjælved: thi Tanken tog 
Mod hendes Villie Lyd. 

n Sætter han virkeligt Kunsten 
Med dens Hæder og Glans 
Over en Kvindes Kjærlighed, 
Bliver jeg aldrig hans?" 

Pludseligt for hun sammen; 
Det var som en Stræng, der sprang: 
„Elsker Du ham eller ikke?"" 
Lød det med sagte Klang. 

Sky hun skotted til Siden. 
Hvorfra kom mon de Ord? 
Der var en Angst, som klam og kold 
Dybt gjennem Sjælen for. 

„Elsker Du ham eller ikke?** 
Hvorfra mon Tvivlen kom? 
Ak, det havde hun aldrig før 
Tænkt paa at spørge om. 

Yderst i Havens Hjørne 
Lysthuset løvdækt stod; 
Dér hun vilde for Tankens Flugt 
Gjøre oprigtig Bod. 

Dér hun vilde sig i^æle, 
Dér hun vidste var Ro. 
Sagte hun aabnede Døren til 
Mindernes hellige Bo. 

Maanestriben paa Bordet 
Faldt med en dæmpet Glans, 
Og paa Bordpladen laa et Brev, 
Jesus! — Skriften var hans. 

^Søg paa dit yndige Kammer! 
Dér vil Du finde igjen 
Ham, som ogsaa i Sydens Egn 
Bliver mér end din Ven." 

Rask hun fiøi gjennem Haven 
— Fugl ei flyver saa let — 
Over det Rosen træes Skrivebord 
Øined hun — hans Portræt. 

Ned hun tog det fra Væggen 
Med en urolig II; 
Øiet fæsted sig atter paa 
Denne kjække ProfiU 

* 

Længe hun taus betragted 
Hver en Linie, hvert Træk; 
Endelig med et smerteligt Suk 
Satte hun Billedet væk. 

Thi det gav ei Forløsning. 
Tvivlens nagende Røst 
Steg i den stille Sommernat, 
Fyldte paa Ny hendes Bryst. 

Der var et Pres i Luften, 
Vindvet hun aabned paa Klem, 
Over den mørke Granelund 
Tittede Maanen frem. 

Fra CaprifoliernesjKlynger 
Steg en berusende Duft; 
Aftenbakkernes lette Sving 
Saas mod den lyse Luft. 

Ude fra Markerne dirred 
Græshoppens evige Sang; 
Merk, med et enkelt Stjernepunkt, 
Laa den Nøddehæksgang. 

« 

Alt var ganske som dengang, 
Og nu kaldte Jiun frem 
Hvert. et Minde fra først han kom 
Vandrende til hendes Hjem. 

Havestuen var oplyst, 
Natten var mild og varm; 
Ude i Havens skjærmende Ly 
Bød han hende sin Arm. 

Medens Tonerne jubled, 
Medens Strengene klang, 
Havde de vandret op og ned 
Her i den gamle Gang. 

• 

Lysthusets løvklædte Vægge 
Tog dem tilsidst i Favn; 
Dér han havde i Mørkets Skjul 
Hvisket ømt hendes Navn. — 

Alt var ganske som dengang; 
Sig, hvad fattedes da? 
Hvor var Angsten og Tvivlen 
Egentligt kommen fra? 

Træt af Tankernes Sværmen 
Gik hun tilsidst til Ro; 
Men i Drømme syntes hun, at 
Han var bleven til to. 

En fra de gamle Dage, 
Men som forlængst var død, 
Og saa en anden, som angerfuld 
Tanken til Side skød. 

Men det var, som den sidste 
Voxed og holdt hende fast. 
Til i et svælgende Afgrundsdyb 
Tanken og Hjertet brast. 

Men blandt de skumle Syner 
Klang med Cousinens Best: 
„Gud, han skriver vist nydeligt? 
Tænk, han bliver til Høst!** 



V. Bergsøe: Hjemve. 

Et Træf. 

Oeptember var kommen 
Med sin bjerg£riske Luft, 
Med Asters, Georginer, 
Og Resedaers Duft, 
Med stubbede Marker 
Og Bygelhornets Klang, 
Med Meisens og Musvittens 
Fintkvidrende Sang. 

Mod Syd de lette Svaler 
Var dragne, som han — 
De Fugle har dog mere 
End Menneske-Forstand. 
Hver Vinter Pyramiden 
Af dem en Lovsang faar, 
Om Sommeren Kæmpehøien, 
Hvor Stendyssen staar. 

Nu Rederne hang tomme 
Bag Straatagets Skjæg, 
Og Vinløvet rødmede 
Langs Præstegaardens Væg. 
I Lunden Vinden sukked 
For hvert et Blad, som faldt; 
Man mærked Efterhøsten 
Sig nærmede alt. 

I Præstegaardens Stue 
Var Tæpperne lagt paa, 
Og Vintergardiner 
For Ruderne man saa'. 
Dog stod et Vindve aabent 
Nær. Vinrankens Net; 
Den Lille stod ved Karmen 
Og bandt en Bouket. 

^Min Gud, hvor var den yndig 

Den sidste Noddetour! 

Skjøndt Charles rigt'nok gjorde 

Utilladelig Cour^ — 

Saa lød Cousinens Stemme, 

Mens hen i en Kros: 

Hun kasted halvt opskaaren 

En tilkroUet Bog. 

^Idag er vi alene! ' 

— Onkel er jo paa Jagt — 
Iraorges blev jeg færdig 
Med min Ijseblaa Dragt. 
Jeg kjeder mig saa grueligt! 

— Hvor Heiberg dog ta'er a' — 
Gud véd, hvor han henter 

De dumme Tanker fra? 

Jeg prøved just at læse 
Hans nyeste Skrift; 
Men byde noget Saadant 
Er, ved Gud, dog for stivt. 
Den hedder ^Nøddeknækkerne**, 
Vil Du tænke Dig blot! 
Og der er Meget i den, 
Som, mildest talt, er raat. 

Og saa er dehi for Handling 
Aldeles blot og bar. 
Det er om en Familie, 
Som ingen Tænder har. 
Det er vist Persifflage, 
Et ondskabsfuldt Spil! 
Gud véd, hvem nu Forfatteren 
I Grunden sigter til? 

Dog mens jeg sad og læste 
Om Nøddetouren dér — 
Hvad mener Du, det er dog 
Et guddommeligt Veir. 
Dér kommer Charles ude 
— Naa vær nu ingen Nar! — 
Det er dog altid yndigt, 
Naar en Herre man har. 

Han bære kan Kartoflerne, 
Saa sørger jeg for Smor; 
Naar vi har plukket Nødder, 
Han Ild i Skoven gjør. 
I Møllen kan vi hente 
Baade Thetøi og Vand — 
Hvad mener Du, er Planen 
Ei lagt med Foratand?" 

Den Lille skotted hemmeligt 
Til Vinduets Glar; 
Det var, som tvende Stemmer 
Gav et forskjelligt Svar. 
Den ene raabte: „Skynd Dig!" 
Den anden hvisked: „Neil" 
Selv svarede hun vaklende: 
„Det passer sig vist ei!" 

^Den sidste Gang var Tante 
Paa Nøddetonren med. 
Nu véd Du, hun er taget 
Til Byen afsted." 
„Aa, Tante!" lo Cousinen. 
„Du er en lille Gaas. 
Tro mig, foruden Tanter 
Der Meget kan naasl 

Ja, hvis vi var i Byen, 
Det var en anden Sag; 
Dér er vi jo Slaver 
Hver evige Dag. 
Paa Landet er man heldigvis 
Lidt mere ligefrem — 
Og vi kan naa tilbage, 
Før Onkel vender hjem." 

Den Lille vilde svare. 

Da hørtes der Fjed, 

Og Charles ranke Skikkelse 

Til Vinduet -skred. 

En Kurv med sorte Brombær 

Han strøg af sin Arm, 

Og satte med en Hilsen 

Den i Vinduets Karm. 



n 

Véd De, hvor jeg har været? 
Ja, jeg stod op ved Gry. 
Jeg kommer fra Skovene 
Langt ovre ved Ry. 
En Kurv jeg dér har plukket 
Af Brombær sorteblaa. 
Jeg haaber, at ei Damerne 
Min £[urv vil forsmaa. 

Hvor der var smukt i Skoven, 
Det kan De aldrig tro I 
Den laa i en forklaret, 
Forventningsfuld Ro. 
Den var mig som en Døende, 
Der véd, at Alt er endt; 
Men netop lyser klarest 
I Forløsningens Moment. 

De jydske Skove ligner 
Ei dem ved Kjøbenhavn; 
De tykkes mig hél ofte 
Som Ris ved Fastelavn. 
Dér kjender man slet ikke 
Skov-Ensomhedens Magt, 
Fra den Tid Pan og Nymfe 
Trak i Pariserdragt. 

Men iør den mørke Vinter 
I Snepels skrider frem, 
Vi burde tage Afsked 
Med Skovens lyse Hjem, 
Med Dalen og med Møllen, 
Med Brinken høi og brat, 
Men mest dog med det fristende, 
Løvbrune Nøddekrat. 

Jeg lytted dér i Middags 
Til Skovskadens Røst; 
Endnu af Nødder er der 
En prægtig Efterhøst 
De sidder ganske løse, . 
Man kan dem ryste' ned — ** 
„Nei hør!" — Cousinen raabte — 
„Vi maa, ved Gud, af sted! 

Det Træf er for mærkværdigt! — 

Tænk, lige før De kom, 

Saa læste jeg hos Heiberg 

S Ha Meget derom. 

Hvor han dog er guddommelig! 

Charlotte, ikke sandt?" 

„Deri vist ei De feiler", 

Svared Charles galant. 

Alrunen. 



^Mu frem til Heire!" — ^Charlotte, nei, 
De vandrer Dem selv til Døde!** — 
^Men merk og skummel er denne Vei, 
Her er saa forunderligt øde. 

De hvide Birke som Gjenfærd staar 
Med lange, hængende Grene. 
Charles! Jeg skriger, ifald De gaar! 
De maa ei lade mig ene. 

Jeg dør af Skræk, hvis jeg bliver her! 
Alt tættere Mørket falder. 
Hør! Hefte De? — Bag de mørke Træer 
Synes jeg, Nogen os kalder!** 

„Charlotte! Det er kun en glammende Hund, 
Og Uglen i Granernes* Toppe. 
Vi bliver her, om en føie Stund 
Tænker jeg Maanen er oppe.** 

2* 

„Vi bliver? „Nei, det er umuligt!" — „Jo, 
De maa Dem i Skjæbnen finde. 
De trænger til Hvile, trænger til Ro, 
Før atter De hjem kan vinde. 

Charlotte, hvil Deres spæde Fod — 
Her breder Mosset sit Tæppe. 
Vent lidt! Fra Birkens knudrede Rod 
Jeg luger den grønne Skræppe. 

Se saa! Nu Pladsen er ryddet og tom; 
Vil De Dem mod Birken hælde, 
Saa vil jeg, hvis De synes derom, 
Et Eventyr Dem fortælle. 

— „Langt ude paa Heden en Blomst der 

staar * 

— Den voxer altid alene — 
Dens Blade ligner et søgrønt Haar, 
Og bløde Fingre dens G-rene. 

Saa lønlige Skrifttegn bærer dens Rod. 
Ei Mange de Runer raade; 
Men Blomstei'saften er rød som Blod 
Og løser hver hemmelig Gaade. - 

Den blomstrer kun engang. -—^ I Mid- 
nattens Stund, 
Naar Fuldmaanen netop er fremme; 
Men naar den aabner sin Krones Grund, 
Da klinger en klagende Stemme. 

Det klinger som Suk; det lyder som Graad, 
Af Smerterne gjennemisnet — 
DcH næste Morgen hver Gren er vaad, 
Og Blomsten hænger som visnet. 

Man siger, at paa Alskabningens Dag 
Laa den ved Kvindens Hjerte; 
Thi kj ender den Hjertets lønligste Sag 
Og hver en kvindelig Smerte. 

Forleden, da Solen just gik til Ro, 
Jeg vandred paa Heden alene, 
Da saa' jeg i Kløftens mørkeste Bo 
£t Blink af dens viftende Grene. 

V 

Jeg klatrede ned ad Skrænten brat 
— Ja, kald mig kun for en Taabe — 
Da Maanen lyste ved Midienat, 
Stjal jeg af Blodet en Draabe. 

2** 

En Rose bar jeg gjemt paa mit Bryst, 
I den lod jeg Draaben trille. 
Blodperlen suged den ret med Lyst, 
Som vilde den Intet spilde. 

Jeg gjemte Rosen — den holdt sig n^d, 
Skjønt ottende Dag var gangen; 
Igaar den trilled i hendes Skjod, 
Som holder min Tanke fangen. 

I Nat, just lige i Midnattens Stund, 
Det sukkede ved mit Kammer, 
Og op mig jog af mit lette Blund 
£n Qagte, klynkende Jammer. 

Sig Dirren aabnede. Ind hun tren — 
Men Øiet i Søvn var lukket. 
I Haanden holdt hun en Rosengren, 
Den samme, jeg selv havde plukket. 

Hun standsede, som om Natlampens Skjåer 
Var Sol for de slørede Blikke, 
Saa sukked hun dybt og traadte mig nær 
Og stønned: „Jeg elsker ham ikke!** 

Det klang fortvivlet, fast som et Skrig — 
Men sig mig, hvad er det Charlotte? 
De ryster! — De bliver saa bleg som et Lig! 
O, græd ei I — Jeg vidste, De maatte ! " 

— -»Jeg maatte?" — „Ja, lyde Alrunens Magt, 
Ei den, derude fra- Heden; 
Men den, som dybt i Hjertet blev lagt. ' 
Og kaldes for Kjærligheden. 

Man siger, at G-ud paa Skabningens Dag 
Den planted i Kvindens Hjerte; 
Thi røber den Hjertets lønligste Sag, 
Men dulmer dets dybeste Smerte. 

For os skal den blomstre i Nattens Skjød 
Og blusse, naar Maanen er fremme; 
Og Duften, berusende, elskovssød. 
Vil døve hver angrende Stemme. 

Frygt ikke, Charlotte! O, kom' herhen! 
Her lurer ei speidendo Blikke. 
Kom! Synk som en Blomst i min Favn igjeni 
Du kan det: „Du elsker ham ikke!"* 

Raadstueballet. 



Vinteren var kommen 
I snepudret Dragt, 
Islænker havde den 
Paa MøUedammen lagt. 
Skoven stod og drømte, 
Haren krøb i Skjul, 
Istapper glimrede 
Fra Møllerens Hjul. 

PraBstegaarden laa i 
Den dybeste Fred; 
Maanens klare Straaler 
Langs 'Mønningen gled. 
Ingen venlig Hilsen 
De fik eller gav — 
Præstegaarden lignede 
En rimfrossen G-rav. 

Ude i Gaarden 
Paa den snedækte Jord 
Sér man af Kaner 
Et tydeligt Spor. 
Sporet gaar til Byen 
I den blinkende Sne, 
Lad 08 følge efter, 
Der er Noget at se I 

Inde paa Torvet 
I den natstille By 
Staar det gamle Raadhus 
Som Sol bag en Sky. 
Skyen, det er Murene 
De tunge, de graa; 
Solen Lampetterne 
Med Glasp^rismer paa. 

Byens vise Fædre 

Al Visdom har glemt; 

Stadsmusikanterne 

De bedste Strenge stemt. 

Her, hvor det lyder. 

Det klingende Spil! 

Ak, hvor er det lifligt 

At lytte dertil. 

Sig mig, lette Toner, 
Som flagrer ud og ind, 
Hvor fik I Magten 
Over Menneskets Sind, 
Baraften til at trylle, 
Evnen til at naa 
Som en Jakobsstige 
Til HimmelhvaLvets Blaa? 

Sig mig, Du glade, 

Forføreriske Dans, 

Med de friske Roser 

I Lokkernes Krans, 

Hvor har Du taget 

Den Herskerstav, hvis Sving 

Slutter selv de Gamle 

I din magiske Ring? 

Sig mig, I klare, 
I tindrende Blik, 
Aner I ogsaa 
Den Tryllemagt, 1 fik? 
Véd I, at forbundne 
Med de øvrige To, 
Kan I røve Hjertet 
Dets dybeste Ro? 

Ørkesløse Spørgsmaal, 
Som ei behøver Svar! 
Guden svæver over 
De Dansendes Par. 
Dansen er hans Vinger, 
Tonerne hans vStav, 
Blikket, det er Pilen, 
Ham Moderen gav. 

Dog igjen tilbage 
Til Raadstnens Hal — 
Vi vil se lidt nærmere 
Det straalende Bal. 
Hist et Vindve lyser 
Med halvtdæmpet Skjær, 
Det tør vel i Mørket 
Man vove sig nær. 

Digteren med Aander 
staar lønligt i Pagt; 
Asmodæus laaner 
Ham ofte sin Magt« 
Tidt et Drama bliver, 
Paa Scenen forstilt, 
Først i rette Alvor 
Bag Couli-serne spilt. 

I Cabinettet. 



rjernet fra den lyse Balsal, 
Fra Musikens Larm og Bulder, 
Skj ærmet mod hvert Speiderøie 
Ved de frynseklædte Forhæng, 
Ligger, som en Tempelcelle 
I sin Stilhed, Cabinettet. 

Træd blot ind! Her er jo Ingen. 

Alt er tyst -— kun Springvandsstraalen 

Falder med en sagte Plasken 

Ned i Blomsterkummens Hulhed, 

Og i Nichen, smykt med Vedbend, 

Straaler, lænet til sin Bue, 

Seiersglad og seiersrolig, 

Med et Smil Amor triumphans. 

Han har seiret over Vintren I 
Blot et Vink, og Hyacinther, 
Crocus og den bly Narciseus 
Fletted sig imellem Myrthens 
Mørke Blad og Vedbendrankens 
Blanke Løv, som Hjerter formet. 
Blot et Aandepust, og Luften 
Tog en Vellugt som af Roser, 
Og henunder Loftet flagrer 
Om den lyserøde Lampe 
Længsler, Suk og lette Drømme, 
Som ved Vaartid Sommerfugle. 

Saadan har han reist sit Tempel. 
Venter nu han paa sit Offer? 
Thi et Offer maa der bringes 
For den Fryd, han Natten skjænkte. 

Ja, han venter! Træd tilbage, 
Thi den skjulte Dør bag Guden 
Aabnes halvt, og let hun træder 
Ilsomt ind i Tempelcellen. 
Det er hende. Præstens Datter, 
Nu — o Christendom, hvor er Du? 
Amors viede Præstinde! 

Blændet fast ved Overgangen 
Fra det stærke Lys til Lampens 
Matte, rosenrøde Dæmring 
Staar et Øieblik han stille, 
Som endnu hun sig betænkte. 
Kinden blusser. Barmen bølger, 
Og i Blikket er der noget 
Tindrende, som Stjerneglimtet 
I den mørke Nat derude. 

Amor smiler. Men hun aner 
Ei engang, at Guden er der, 
Saa fordybet er nu Tanken 
I det Budskab, som skal komme. 
End engang hun ængstligt stirrer 
Rundt omkring. Nei, der er Ingen 
Ingen, uden hun og Guden, 
Og Dæmonerne i Luften. 

Ned hun synker ved hans Billed, 
Og fra Barmens hvide Bølger 
Hæver hun det rosenrøde, 
Fintbeskrevne filskovsbudskab, 
Som en Dykker hastigt henter 
Fra det dybe Hav Corallen. 

Guden ryster sine Vinger! 
Men hun sér det ei; thi henstrakt 
Paa den bUjrde Fløielsdivan 
Læser hun, med Haanden stottet 
Til den lille Kløft i Hagen, 
Disse nye Elskovsruner: 

,.Det hjælper ei, at Du viger 
For mig med ilende Fjed! 
Det hjælper ei, at Du sniger 
Dig lønligt i Haven ned! 

Thi jeg har plantet en Drue 
— Den voxer frodig og vild — 
Saa lidt du dens Glød kan kue, 
Som Olien den blussende Ild. 

Og jeg har med høiere Magter 
Sluttet en sælsom Pagt. 
Det hjælper ei, Du foragter 
Min Elskovs seirende Magt. 

Naar Solen synker, den blanke, 
Bag Havets Flade blaa. 
Da kommer min lønligste Tanke 
Og banker saa lønligt paa. 

Men op maa Du ' lukke for Tauken, 
Og Tanken har mig ved Haand, 

* 

Pa maa Du Dig bøie som Ranken, 
Du smægtende Lilievaand. 

Da dysser vi Dig i Slummer 
Med Maanskin og batter galsang, 
Og Alt, hvad min Elskov rummer, 
Omsvæver din Tankes Gang. 

Da hjælper det ei, at Du bæver 
— Vildt Sanserne bryder i Brand — 
Af Flammer baaren, Du svæver 
Til Elskovsdrømmenes Land. 

Dér taber vi os i dunkle 
Skove med sælsomme Træer; 
Foroven Stjernerne funkle 
Saa ^ernt og dog. saa nær. 

Forneden dé bly Anemoner 
Lyser med Øine blaa, 
Og Nattergalsangen toner, 
Imedens vi langsomt gaa. 

Og alt, sdm vi vandrer alene, 
Forvildes vi mér og mér; 
Bag Skove'ns skjærinende G-rene 
Øines der Ingen flér. 

Kun os og Nattergaltoner, 
Fuldmaanen paa Himlens Blaa, 
Og Skovens dæmrende Kroner, 
Hvor stille Luftninger gaa. 

Al Elskovs bævende Smerte 
Bryder da frem med Magt, 
Og tæt til dit bankende Hjerte 
Føler Du mit er lagt. 

Da hæver Amor sin Bue, 
Da hører Du Koggerets Klang; 
Det glimter i Maanens Lue 
Til Pilenes hvislende Sang. 

Men galer saa Morgenens Hane 
Til Kirkeklokkernes Slag, 
Paa Ryg af den snehvide Svane 
Flyr Amor den gryende Dag 

I Luften sviDger sig Guden, 
Let, som en svævende Sky, 
Og hvisker til dig paa 'Puden : 
„I Aften sés vi paa Ny!" 

„Ja, i Aften !^ ermt hun hvisker, 
Reiscr sig — og farer sammen; 
Thi det var, som Marmorstøtten 
Rørte sig, og som i Luften 
Kogret klang og Pilen suste. 

Hvem var det, som stod i Døren, 
Rank og bleg og med det sære 
Overlegne Træk om Munden? 
Hvis var disse sorte Øine 
Med den underlige Lysning 
Som af Lynglimt over Havet? 

„Charles!" l^visked hun. „O, Charles! 
Hvor Du gjorde mig forskrækket!" 

Men han bøied sig og lukked 
Med et Kys de varme Læber, 
Som fik aandet i hans Øre: 
„Charles, Charles! Denne Lykke 
Tror jeg vil tilsidst os dræbe!" 

I Spillesalen. 



-Uette Værelse fik ingen 
Sans for emme Hyrdescener — 
Et Fortuna-Tempel er det, 
Som de Gamle kjent forener. 

Jydske Præster og Adjunkter, 
Kammerraader og Forvaltre 
Offrer her i hellig Taushed 
Hver sin Skjærv paa hendes Altre. 

Alterrøgen -r- fin Kanaster — 
Bølger frem af Merskumspiber, 
Og Gudinden bliver anraabt 
I et Sprog, som Faa begriber. 

„Spurgt til Nolo?« — „Fy for Pokker! 
Han krøb under med ManiUe; 
Men, pas paa, den holder ikke — 
Se, dér faldt han for Spadille!'' 

V. Bergsøe : Hjemve. 3 

„Atter Solo!" — „Hvad behager?" 
„Grande Tournée!" — „Lad se, De vipper 
Op i Pique! — Nei, det blev Caro! 
Av, saa tror jeg, Provsten slipper!" 

Medens her man ivrigt følger 
Med Bataillen, man leverei\ 
Sidder hist i Sofahjørnet 
Tvende ældre Officerer. 

En vemodig Sjæleadel 
Klart den Førstes Ansigt tegner; 
I den Andens sés fornemligt 
Kun et Skjæg og Soramerfregner. 

Melankolsk den Første stirrer 
Op i Loftet, mens den Anden 
Ivrigt hvisker: „Det var Pokkers! 
Saa De kjender altsaa Manden? 

Ja, det ligner Lieutenant Charles! 
Se ham blandt de unge Piger — 
Der er Noget, som erindrer 
Om en løsladt Kongetiger. 

Om en Tiger eller ogsaa 
Om en Falk imellem Duer — " 
„Som .De vil! For mig han ligner 
Mest en Edderkop blandt Fluer." 

„Hvad? En Edderkop!" — „Ja, sikkert! 
Jeg Beviset strax skal fere; 
Om den unge Hr. von Charles 
Skal De saa min Mening hore. 

Sér De, som hint Dyr, der skaber 
Af sit eget Je^ sin Bygning, 
Hvori lurende den hænger 
Midt i Skovens mørke Tykning, 

Som en Edderkop, der spinder 
Jægergarn bag Busk og Stammer, 
Til en enlig, stakkels Fange 
Føler Undergangens Jammer, 

Saadan spinder han sit Forholds 
Fine Net af falske Traade — 
Selv forstaar han dem; men hende, 
Byttet, bliver de en Gaade. 

Saadan lurer han i Mørket 
Bag det Fangegarn, han spinder, 
Indtil midt i Labyrinthen 
Sommerfuglen sig befinder. 

Naar den da, i Farver hyllet, 
Klædt i Silkeflor og Gaze, 
Spræller ynkeligt i Nettet 
Uden Anstand, uden Grace, 

Naar den hildet er i stærke 
Lidenskabers seige Traade, 
Nærmer han sig taus, forsigtio:, 
Med et Smil — men uden Naade. 

Og han lægger til den skjønne 
Fanges Mund de smalle Læber, 
Og han aander Gift i Hjertet, 
Gift, som døver. Gift, som dræber. 

Vel at mærke ikke hende 
— Dertil er han for aimabel — 
Nei, den dræber Kyskhedstanken, 
Der for ham er impassabel. 

Af Sofismer og af Rænker, 
Øiekast og Kys og Taarer 
Spinder han de fine Lænker, 
Hvormed Byttet hån bedaarer. 

Naar det da er bundet, bastet, 
Og af Sraigergiften lammet, 
Naar det Alting bort har kastets 
Vildt af Sansers Ild opflammet, 

Naar det gisper i den sidste 
Svage Skjælvens søde Smerte — 
Da han jubler, da han seirer. 
Da sig løfter stolt hans Hjerte. 

Og han føler sig som Hellas* 

Gamle Gud blandt Nymfers Vrimmel, 

Eller snarere som Satan, 

Da han stormed Herrens Himmel. 

.Og end stærkere han knuger 
Sig omkring sit fine Bytte, 
Og som , Edderkoppen langsomt 
Draabe han for Draabe suger. 

Ja^ han suger ganske sagte 
Blodets Strøm fra Kind og Læber, 
Foler vellystgrum den sidste 
Skjælven, før han helt det dræber. 

Sér det taareblændte Øies 
Sidste Blik mod Himlen vendes, 
Lytter til det sidste Suk, som 
Klinger førend Kampen endes. 

Men naar Nattens tunge Taager 
Sig for Morgnens Sol har lettet. 
Hænger hendes Angers Taarer 
Som en Dugkrans trindt i Nettet 

Hendes Blik i Rædsel stirrer, 
Og hun sukker: „Din er Brøden! 
Ak, jeg kunde jo ei Andet; 
Thi jeg elsker Dig til Døden!" 

Men han reiser sig, og Nettets 
Tryllevæv med Et han bryder; 
Om hans smalle Læber kruser 
Sig et Smil, som hun kun tyder. 

Og han svarer: „Svøb Dem, Frøken, 
Varligt ind i Deres Kaabe! 
Kold er Morgenen og Jorden 
Fugtig end af Duggens Draabe. 

Se, jeg tror endnu den ha^nger 
Her i Spindelvævets Traade; 
Træd i Græsset ei, min Frøken, 
Deres Fødder bliver vaade." 

Let han bukker — og han lukker 
Havelaagen op for hende. 
Bort hun iler; men han smiler: 
„Svaghed! O, Dit Navn er Kvinde! 

Jo, jeg kjender ham; thi nøie 
Har jeg længe ham studeret. 
Og i Aften har jeg Meget, 
Saare Meget observeret. 

Se, nu danser han derinde! — 
Hør, Captain, var det nu syndigt, 
Hvis man skød et saadant Afskum, 
Som Alverden finder yndigt?" 

Hjemkomsten. 



ilan kom fra de fremmede Lande, 
Dér havde han føritet om; 
Sét Rhinens Bølger og Alpens Glød 
Og Peterskuplen i Rom. 

Han kom fra Italiens Strande, 
Fra det mørkeblaa Middelhav, 
Fra Colosseets brustne Mur 
Og fra skjøn Giulias Grav. 

Han kom fra de blaanende Bjerge 
Med Kroner af evig Sne; 
Dér havde han bot, nu længtes 
Han efter sit Hjem at se. 

Dér havde han tumlet sig under 
Kastaniers og Piniers Hang, 
Nu længtes han efter sin flade Kyst 
'^g Vester I lavsbølgernes Sang. 

Dér havde han lært at elske, 
Hvad her han gjerne forlod — 
En dæmrende Maidagsaften 
Han atter i Danmark stod. 

Ja, det var en Maidagsaften — 
Hans Tanke blev blød og veg, 
Da gjennem den kjendte Præstegaard 
Han ind sig i Haven sneg. 

Dér laa den endnu den gamle, 
Den aldrig forglemte Plet, 
Hans Elskovs Paradishave 
Med Blomster og med Bosket. 

Dér blomstred endnu Syringen, 
Med fulde Klynger den hang; 
Dér løvedes endnu den gamle, 
Halvmørke Nøddehæksgang. 

Dér summed om Ribsens Klaser 
De travle Bier som iør; 
Dér snoede Caprifoliens Blad 
Sig atter om Lysthusets Dør. 

3* 

Det Lysthus — en Sommeraften 

Og Caprifoliernes Duft, , 

Mens Maanen hang som en gylden Segl 

Høit i den merkeblHa Luft. 

Den Aften glemte han aldrig, 
Blev han saa tusind Aar; 
Det greb ham med Et saa mægtigt 
Som var det ferst sket igaar. 

Han knælede ned og kyssed 

Laagen ripge og lav; 

Saa brød han en Blomst og hvisked et Navn, 

Han bærer paa til sin Grav. 

Saa reiste han sig og aabned 
Hin Dør til sin Helligdom — ' 
Det var som de gamle Minder 
Ham alle i Møde kom. 

Dér stod det endnu det gamle^ 

Det tavlede Marmorbord, 

Og end stod' i Stenen ristet 

Magiske Trolddomsord. * 

Det gamle Rococo-Skakspil 
Laa hen over Felterne spredt, 
De damask-blommede Hynder 
Var end over Bænkene bredt. 

Og midt paa Bordpladen pranged, 
Ordnet yndigt og let, 
Af Vaarens nyfudte Blomsterbørn 
En duftende, frisk Bouket. 

« 

I Midten en halvknoppet Rose 
Imellem Aurikler sprang ud; 
Et Billed paa hende, han elskede heist, 
Hltns unge, hans yndige Brud. 

Han greb den — da faldt dens Blade, 
De splittedes alle ad; 
Men nede ved Stilkens sidste Torn 
Hang der endnu et Blad. 

Det eiede Rosens Farve, 
Det sidste, sælsomme Blad; 
Det eiede ogsaa Rosens Duft, 
Men splittedes ikke ad. 

3** 

Thi spredte han Bladets Folder 

Og bredte* det langsomt ud. 

Da kjendte han Haanden — det hendes var. 

Hende, han kaldte sin Btud. 

Det var de samme Runer, 
Sirlige, bløde, smaa — 
Det var de samme Elskovs-Tegn, 
Han selv havde stolet paa.. 

Det var de samme Toner 
I samme gjøglende Dans; 
Én Ting var ikkun forandret — 
Navnet var ikke hans. 

* 

Han læste det taus igjennem 
— Han kunde det udenad — 
Saa gjemte han atter Slangen 
Under Auriklernes Blad. 

Haven laa i Maaneglansens drømmende Slør, 
Natten var saa lydløs og saa stille, 
Længsler laa i Luften, lokkende som før 
Med Blomsterduft og Nattergals -Trille. 

Speidende han stirred mod Lysthusets Dør 
— Ud de kom i Natten den silde — 
Snerleblomsten klynget til det svaiende Rør — 
Han havde set, hvad han vilde ! 

Paa Heden 



bandet f«g, og Stormen jog 
Havskummet op imod Klittagets Bræmme; 
Gulblege, takkede Skyer drog 
Henunder Solen, som lige var fremme. 
Bølgerne fled med drivende Vrag, 
Splintrede Masler rulled i Sandet, 
Maagen steg med den gryende Dag, 
Hvirvledes atter ind over Landet. 

Hjeilen tav, og Lærken tog 
Læ under Lyngtørvens filtrede Tue — 
Hen over Heden sig Tvende drog. 
Kinden var bleg, men Blikket i Lue. 
Skuddet traf. — Den gryende Dag 
Saa* ham rulle livløs i Sandet; 
Men som et splintret, drivende Vrag 
Førte Banden den Anden fra Landet. 

Heden laa saa tung og tom, 
Blodblomstor drypped fra Gyvelens Kviste; 
Frem under Hegnet der atter kom 
Tvende, som Intet om Bloddaaden vidste, 
n Jesus I — Charles!" hun skreg i Gru. 
„Fader! Han ligger deroppe ved Diget!" - 
Præsten knæled med sorgfuld Hu ; 

I 

Præstens Datter græd over Liget. 

Slutning. 

» 

JJet var Aften — Juleaften! 
Hvirvlet vildt af Vestenvinden 
Fløi hen over Hedens Lyngtag 
Kolde Snedun, blege Aander, 
Gjenfærd af de længst henfarne 
Solskinslystne Sommerfugle. 
Og mens Egen sukked under 
Vestenvindens vilde Favntag, 
Medens Bolgens Klagetoner 
Steg fra Dybets frosne Flade, 
Medens Vinterdødens Kulde 
Trængte ned til Kistefjælen, 
Høined man ved Landsbykirken 
Hendes Tue, hendes Grav! 

Samme Aften — her i Roma — 
Drog en Skare Franciscan^r 
Ned fra Palatinerbjerget. 
Gjennem Titusbuen drog de; 
Over Via sacra fulgte 
De langs Eeiserborgens Rester, 
Til de svandt i Colosseets 
Store Grav for Martyrhelte. 

• 

Kjerter skinned, Fakler lyste, 
Viraksdampen danned sære 
Skikkelser i Maaneglansen, 
Og imens de langsomt vandred 
Frem mod Korset paa Årenen, 
Gjenled Hymnen aandeagtig 
Fra de mægtige Arcader, 
Ret som var det bundne Aander, 
Blege Gjenfærd af de første 
Christenhelte, der sang med. 

Men med Et stod Alle stille. 
Sangen tav, og Processionen 
Flokked sig i Kreds om Korset; 
Thi paa Jorden laa der henstrakt 

Ved dets Fod en fremmed Vandrer. 
^Ammazzato!^ — mumled Skaren, 
Og som Echo klang i Natten 
Tungt og dæmpet: ^Åmmazzato!"^ 

Da han reiste sig i Veiret, 
Saa' forvildet rundt omkring sig, 
Og med dæmpet Røst han mæled: 
„I har Ret! Ja, jeg er myrdet, 
Myrdet af min egen Skjæbne — 
Jeg gaar ^Via crucis'* medl** 

Tavse stod de blege Brødre — 
Ingen kjendte denne Vandrer, 
Ingen aned, hvor han kom fra, 
Ingen fatted, hvad han mente 
Med de dunkle Ord, han sagde; 
Men da langsomt de tilbage 
Drog igjennem Titusbuen, 
Fulgte han til Klostret med. 

Tidt ved Aftentfd, naar Solen 
Synker bag Campagnens Høie, 
Eller naar den blanke Maane 
Lyser over Keiserborgen, 
Staar han ^ne paa sin Loggia. 

Hvilke Syner! For hans Fødder 
Verdensgravens øde Storhed, 
Templer, Borge — Alt i Støvet. 
Længer ude disse bløde 
Langthentrukne Bølgelinier 
Af Campagnens brune Høie, 
Og tilsidst i Horisonten, 
Som et Haab, der naar til Himlen, 
Bjergene i Aftenrøden. 

Hvilke Syner, hvilke Minder! 
Men han stirrer fra sin Loggia 
Frem mod Nord, og sagte hvisker 
Brødrene: „Se nu! Nu drømmer 
Atter Fra Severio!"' 



Hybenkransen. 



I Skoven. 



Det var en Sommeraften, 

4 

— Det huskede han vel — 
Han vandred hjem alene 
I den dugfriske Kvæld. 
Han vandred hjem alene 
Langs Skovsøens Bugt; 
Men for dens bløde Skj^nhed 
Hans Øie var lukt. 

Aakanden flød saa stille 
Paa det sorteblaa Vand, 
Og Hybenrosens Klynger 
Hang over Slusens Rand; 
Som mørkegrønne Bægre 
Skovbregner yppigt stod. 
Og Vedbenden rank ed sig 
Hen over deres Fod. 

Fra Dybet derude 
Steg sære Toner frem — 
Det var en anden Verden, 
Som rørte sig i dem. 
Snart Krikandens Rappen, 
Saa Klokkefrøens Kluk, 
Saa Sudens underlige 
Og tonløse Suk. 

Da lød et Slag i Vandet, 

Saa kort og saa brat, 

Da husked han, han havde 

En Nattesnøre sat. 

Det rev ham af hans Drømme, 

Og hurtigt hen han for 

Til Slusen for at finde 

Den lønligt gjemte Snor. 

Men som han nu sig bøied 
Over Stigbordets Rand, 
En Rosentjørn speiled 
Sig i det stille Vand. 
En af dens svaie Grene 
For hans henrykte Sans 
Var bøiet i sig selv 
Til en fyldig Rosenkrans. 

Han greb den og betragtede 
Defn tankefuldt og tyst,. 
Hvert Blad var saa fuldrun dt, 
Saa skjært og saa lyst 
Der gik en Blomsteraande 
Fra hvert et Bægers Hvælv — 
Han skjulte den i Busken 
Og sagde til sig selv: 

^Saa har hun dog i Aften 
Besøgt den samme Flet, 
Hvorom min Tanke dreier 
Sig ør og tung og træt; 
Saa har igjen hun vandret 
Ad den lenlige Sti — 
Hvad hjælper mig det Hele? 
Med os er det forbil 

Hvad hjælper det at stride, 
Naar man er lavt paa IStraa? 
Man flyver ei med Ørnen, 
Er selv man Spurven graa. 
Hvad hjælper Ungdomshaabet 
Og et Livs Poesi 
Mod Excellencetitlen 
Og et fedt Baroni? 

V. Berg^see: Hjemve. 4 

Hvad er Studentens Drømme 
Og Lyrens kjække Slag 
Mod Harlequinsnøglen 
Faa Kammerherrens Bag? 
Hvad er al aandig Stræben 
I Narrecompagni, 
Vel andet end blandt snerte 
Vesper en Honningbi? 

Thi Tankens Vox det stærke 
Og A andens Honning fin^ 
Det bytter bort de gjerne 
Mod formet Stearin. 
Som braadløse Droner, 
Selvskrevne til Død, 
De gider kun sig nære - 
Af Andres Sparebrød* 

Og her blandt disse Avner 
Af maskintærsket Halm 
Skal hun forgaa, som støbtes 
Af fuldtonigt Malm. 
Ak, hvad maa hun ei lide 
Ved dette Gjøglespil? 
Blandt drevne Hyacinther 
En Skovrose vild. 

Jeg kunde hende frelse! 
Hvis mig hun vilde tro, 
Da kunde jeg vel tømre 
En- bedre Livsensbro; 
Thi den, hun nu betræder, 
' Er lagt paa Glimmersand, 
*0g fører aldrig over 
Mod Evighedens Land. 

Dog er det bedst for begge, 
Jeg flyr hendes Egn; 
Jeg vil ei agte mere 
Paa de lønlige Tegn. 
De gjælder mig for meget. 
Ifald jeg tør dem tro. 
Og gjælder de mindre, 
De røver mig min Ro.** 

Det rykkede i Snøren; 

Han efter Erogen* saa\ 

Han iteærked, at en Gjedde 

Fuldvægtig hang derpaa*. 

Den krummed og den vandt sig 

I løierlige Hop, 

Men maatte dog tilsidst 

Over Slusediget op. 

Og som den nu sig boltred 
Med sprællende Sving, 
Saa* han ved Floddet hænge 
En gyldenblank Ring. * 
Med lilieklare Perler 
Den trindtom indlagt var, 
Og over Midten lyste 
Rubinens Dobbeltpar. 

Han skyndte sig at gribe 
Den kostelige Skat; 
Han kj endte den, den lyste 
For ham hin Sommernat, 
Da første Gang han skued 
Ved Fuldmaanens Skin 
I hendes sjæledybe, 
Yiolblaa Øine ind. 

„De lilieklare Perler," 

— Saa faldt hiir Nat hans Ord 

„Betegner Uskyldstanken, 

Som den hos Kvinden bor. 

Rubinen tyder Elskovs . 

AUerlenligste Magt; 

Thi fik de Blodets Farve 

I Bjergets dybe Schacht 

Men Guldet, der sig slutter 
Ojn Juvelernes Grlans, 
Er Troskabstankens faste, 
Ubrydelige Kraus. 
Naar disse trende tager 
Hverandre fast' i Haand, 
Da formes de til Helhed 
Og danner Ringens Aand. 

Med den kan man bøie 
Hver Hindring paa sin Sti, 
Med den bliver Livet 
En Samklangshartponi. 
For den var ingen Lænke 
Saa svær og saa fast. 
Det vendte sig jo saadan, 
At Leddene brast. ^ 

Hun havde Intet svaret, 
*Men tiet med et Blik, 
Der som en Solski nsstraale 
Dybt til hans Hjerte gik. 
Han havde fast forglemt det 
I sin Tvivl og sin Sorg — 
Nu heisede han Flaget 
Paa Haabets Klippeborg. 

Han hviskede saa stille: 
,„Jeg sætter ind mit Liv! 
Jeg svaier og jeg vakler 
Ei mér som Søens Siv; 
Men sige hende maa jeg 
Min Mening rén og skjær, 
Saa faar vi vel prøve. 
Hvad Guldet er værd." 

Hos Baronen. 



Deroppe hos Baronen I 

Var han en Hverdagsgjæst ; 

Thi gaves Soupéer, 

Dinéer eller Fest, 

Da fandt han Døren lakket, 

Da kjendte man ham ei; 

Thi Borgerbræm og Adelsslæb 

Fik aldrig Fællesvei. 

Dog var der En, som ikke 

Det i sit Hoved fik. 

Som saa' paa hele Verden 

Med ganske andet Blik. 

Hun var — som man kan tænke — 

Et Barn i Et og Alt; 

„Den lille Baronesse^ 

Blev i Egnen hun kaldt. 

Den lille — thi den store 
Sad i sin Rullestol 
Og glimred som en ældre, 
Velvillig NaadeDS-Sol. 
Nedladende — • med Maade — 
Sad hun som Himlens Tolk 
Og delte Psalmebøger 
Til Sognets Fattigfolk. 

Hun ynded Degn og Klokker, 
Dertil den gamle Præst; 
Men Præstens Søn fik Texten 
Baade skreven og læst; 
Thi baade „uberegnelig" 
Og „gauche" hun ham fandt, 
Og dertil, destoværre, 
I høi Grad „arrogant". 

Thi var han ikke buden 

Til Baronessens Bal, 

Som feiredes deroppe 

I Herregaardens Sal. 

Hun gav et saadant aarligt 

— Det var en gammel Skik — 

Og netop samme Aften, 

Han hjem fra Skoven gik. 

Og da han kom til Stenten 
Fra Skovens mørke Sti, 
Da klang ham imøde 
En munter Melodi. 
Der var i disse Toner 
En Jubelklang, et Spil, 
Saa tans, med bøiet Hoved, 
Han lyttede dertil. 

Det var de samme Takters 

Forlokkende Klang, 

De samme Elskovsrythmers 

Letsvævende Gang, 

De samme Tonebølgers 

Sødtrullende Strøm, 

Som engang havde baaret 

Hans Elskovs første Drøm. 

Saa stod han taus og lyttede 
Til Dansen var endt. 
Og Ingen skulde kjende 
Den glade Student 
Det var, som straaled Lysblink 
Fra hans Aasyn og Blik, 
Da tankefuld og stille 
Han ind i Haven gik. 

4* 

Dér stod et gammelt Lysthus, 
Og som en Rimfrost fin 
Hang over Loft og Y2i^;g'^ 
Den duftende Jasmin. 
Herfra han kunde skue 
Gjennem Vindvernes Glar 
Langt ind i Dansesalen 
Til de svævende Par. 

Men som han dér betragted 

Baronens Assemblée, 

Han vidste knap, om græde 

Han skulde eller lé; 

Thi Snerelivsaander 

Med Kors og Stjerner paa, 

Samt store Crinoliner 

Var Alt, hvad han saa*. 

Som Positivdukker 
Til Lireslagets Takt, 
Som Marionetter strunke 
I Anstand og i Dragt, 
De Par ved Par sig dreied 
Saa stive som en Mur, 
Med Blikke, som de pønsede 
Paa Cirklens Kvadratur. 



» 

Hist neied man og bukked, 
Gav Handsketryk og Blik, 
Her fik tre Kammerjunkre 
Eet w grevelige Nik; 
Dér haged sig en blegnet, 
Afdanket Hof planet 
I Halen paa en nybagt, 
Høiadelig Comet. 

Som Møllehjulets Snurren 
I det boblende Vand, 
Som Rullestens Ramlen 
Langs Havstokkens Rand, 
Saa gik de hule Frasers 
Beregnede Portion 
Omkring som sidste Rester 
Af en presset Citron. 

Der var en Frihedsmangel 
I hvert Ord, som blev talt; 
Det smagte ei af attisk, 
Men mér af engelsk Salt. 
Det var, som laa der Sminke 
Ei blot paa Hals og Muiid, 
Men lige ned til Hjertets 
Allerlønligste Grund. 

4** 

Men adspredt og urolig 
Med sammeiitmkne Bryn 
Han stirred, som han vented 
Et natligt Aandesyn. 
Da klirred Salens Døre, 
Og frera blandt Vrimlen tren 
Hun selv som en duftfyldt, 
Vaarfager Rosengren. 

Hvor var hun fin og lille 

I denne lyse Dragt, 

Med Haaret rigt opbundet 

I al dets gyldne Pragt; 

Hvor var ei let og fager 

Hendes smidige Fod, 

Hvor rødmed hun, som Ingen 

At rødme forstod. 

Som Havets sølvblaa Vande 
Saa bølged Florets Bræm, 
Og Aakandeblomster 
Sig vuggede paa dem; 
Og da hun bort sig vendte- 
Til den jøerlette Dans, 
Da saa' han paa Haaret 
Skovhybenrosens Krans. 

Han falgte hver en Vending 
Som Falken Duens Flugt, 
Saa sank han hen i Drømme 
Med begge Øine lukt. 
Hun tyktes ham som Skovens 
Letstrjgende Hind, 
Og selv var han Jægeren, 
Som hentede den ind. 

Men da han opslog Øiet, 
Var endt hendes Dans, 
Dg nmdt omkring sig trængte 
En næsvis Junkerkrans. 
Hun stod som mellem Æsler 
£n spillende Raa, 
Det var en Gru at tænke. 
End sige sé derpaa. 

Dog tvang han sig at blive. 
Han kjendte hendes Skik, 
Hver Aften hun i Løndom 
Til Lysthuset gik; 
Dér ordned hun, beskyttet 
Af Jasminernes Gjem, 
De Gaver, som hun bragte 
Til de Fattiges Hjem. 

Imorgen var det Søndag; 
Den Dag hun aldrig sveg, 
Og mindst for en Aftens 
Betydningsløse Leg; 
Thi sad han ganske stille, 
Mens Natten drev paa., 
Og lod de stille Tanker 
Mod Stjernerne gaa.. 

Det. led alt hen mod Midnat 

Og Dansen var endt; 

Paa Himlen havde Maanen 

Sin halve Fakkel tændt, 

Da rasled det i Gangen, 

Han lyttede dertil — 

Den Lyd var ham langt kjærere 

End Strengenes Spil. 

Han reiste sig med Ringen 
I sin udstrakte Haand, 
Hun veg et Skridt tilbage, 
Som saa* hun en Aand, 
Dog fatted hun sig hurtigt, 
Hun traadte ham nær 
Og spurgte mildt og roligt: 
„Hvad søger De her?** 



87 



^I Natten dulgt'' — han raæled — 

„Jeg kommer her som Gjæst; 

Ei turde jeg Dem søge 

Ved slig celeber Fest." 

Han smilte lidt ironisk 

Ved disse sidste Ord, 

Dog var det som en Gysning 

Igjennem ham for. 

„Jeg kommer" — saa han vedblev - 
„At bringe mit Farvel, * 
Og for paa Falderebet 
At gjøre Ret og Skjel. 
Det var for sent, ifald jeg 
Imorgen først kom — 
Naar Dagen gryr, da er jeg 
Paa Veien til Rom.** 

„De reiser?" hun adbrød 

Med smertelig Hast 

Og med en Røst, som var det 

5n Citherstreng, der brast. 

„Jeg reiser I" — saa han svared — 

„Her er for koldt i Nord I" 

Hun gjentog som i Drømme 

Hans sidste, bitre Ord. 

^Jeg reiser for at varmes 
Af Sydens Skjønhedsild; 
Jeg væmmes tidt herhjemme 
Ved det smaalige Spil. 
Dog før jeg breder Vingen, 
Jeg skylder Dem en Ting; 
Jeg fundet har i Aften 
Ved Slusen Deres Ring. 

Jeg drog den op af Søen, 
Da jeg min Snøre svang, 
Men Andemad og Frøbid 
Omkring dens Perler hang. 
Rubinerne de røde 
Var blevne muddergraa. 
Og Guldet var lidt plettet. 
Det sés endnu derpaa. 

Dog kan den prægtigt laves 
Af en Guldsmed i Stand, 
Saa Perlerne lyser 
Med Bjergelvens Vand; 
Han pudser og Rubiner 
Og Guld med kyndig Haand 
Saa mangler der ei Andet 
End Ringens egen Aand. 

Men om den blev dernede 
I Mudderdybet kvalt, 
Og om den som et Offer 
For Hængedyndet faldt — 
Det gjør ei Stort til Sagen; 
Thi Ingen spørge vil 
Om Aanden, naar blot Guldet 
Og Glimmeren er tn." 

Hun stod som bedøvet 
Og mæled ei et Ord, 
Fra Haanden trilled Ringen 
Paa den gruslagte Jord. 
Hun saa* iped sænket Øie 
Alt ned for sin Fod; 
Det var som hun herte, 
Men ei ham forstod. 

«Der gives tvende Veie" 
— Saa mæled han igjen — 
„Men Maalet er forskjelligt, 
Hvortil de fere hen. 
Den ene gaar til Livet, 
Men gjennem Sorg og Nød; 
Den anden gjennem Løgnen 
Til den evige Død. 

Den ene gaar mod Tankens 
Og mod Ideens Hjem, 
Og snor sig som en Skovsti 
Snart smilende frem; 
Men snart er den bevoxen 
Med Tvivlens Tjørnekrat, 
Og strængt maa der stræbes 
Ved Dag og. ved Nat. 

Don anden er en magelig 
Og brolagt Kongevei. 
Man kjerer den bestandig, 
Thi gaa den kan man ei. 
Dertil for glat og slibrig 
Den blev ved alt det Slid 
Af Slægterne, der vandred 
Paa den fra Arilds Tid. 

Den faar sit Læ, sin Skygge 

Af Formens fine Lev, 

Den vandes jævnt med Smiger 

Mod Ejedsomhedens Støv; 

Planeret, nivelleret, 

Med langstrakt Perspektiv, 

Den fører til det tomme. 

Idéforladte Liv. 

Men dér, hvor den begynder, 
Dér findes der en Grav, 
Saa dyb, at end man ikke 
Fandt Bund med nogen Stav. 
Deri maa Hver først lægge 
Sin bedste Eiendora; 
Thi ellers han ret aldrig 
Til Fashionslivet kom.** 

Han standsede bevæget. 
Tog -hendes Haand i sin; 
Hun blegnede fast mere. 
End Havens Jasmin. 
„Og hvad skal jeg vel lægge**, 
— Hun ham til Gj ens var gav 
„Naar ogsaa jeg nu kommer 
Til denne store Grav?** 

Hani svarede vemodigt 
Med stærkt bevæget Aand, 
Imedens fast han trykked 
Den spæde Jomfruhaand: 
„Det vil jeg Dem fortælle 
Hél aabent og kort, 
Maaské kan det Dem hjælpe, 
Naar jeg drager bort. 

Læg ned først Aandens Klarhed 
Og Ordets frie Rost, 
Hver Sang, som Dem bragte 
Enten Haab eller Trøst, 
Hver Mening, der viger 
Fra den gj ældende Norm — 
Til Gjengjæld faas for dette 
En ganske udsøgt Form. 

Læg ned i Gravens Mørke 
Saa Hjertets bedste Drøm, 
Hver bævende Stemning, 
Hver Tanke varm og øm. 
Hver higende Længsel, 
Hver Taare, hvert Suk — 
Til Gjengjæld faas for dette 
Et Smil og et Buk. 

Læg ned saa Skovens Friskhed 
Og Sommerfuglens Flugt, 
Og Havets Bølgebrusen 
Og Søens Sivbræmsbugt; 
Læg Nattergalens Sange 
Og Aftenluften sval — 
Til Gjengjæld faas for dette 
En pyntet Selskabssal. 

Læg ned, hvad der er kjærest 
For Sjælens indre Sans; 
Men læg dog ferst og fremmest 
Den friske Hybenkrans, 
Hint Skovens Tegn paa Frihed, 
Paa Liv og Ej ærlighed, 
Som værner om sin Uskyld, 
Maa først i Graven ned." 

Han slap det fine Haasdled, 

Brød af sin Tales Ild; 

Hun greb om Lysthnsgitret 

Og læned sig dertil. 

Af hendes Aasyn lygte 

En Angst og en Gru — 

Hun hvisked: »Dér er Drømmen! 

Nu kom jeg- den i Hu ! 

Den stod saa tung og taaget 
Ved Dagskjærets Lys, 
Og dog endnu jeg føler 
Det isnende Gys, 
Der som en Dødens Aande 
Igjennem Hjertet gik — " 
Her tav hun, og ban vented 
Med spørgende Blik. 

„Jeg drømte**, svagt hun hvisked, 
„Jeg smykket blev til Fest, 
Og i min Dragt der manglede 
Ikkun den sidste Rest; 
Det var de vilde Roser 
Fra Skovsøens Hjem — 
Da kom min Kammerpige ' 
Og bragte mig dem. 

Jeg fletted mig i Haaret^. 
Den svaie Rosengren, 
Og da jeg vel var færdig, 
Jeg hen for Speilet tren; 
Dér ordned jeg det Sidste 
Af Fletningens Krans^ 
Og vilde glad just ile 
Til den ventede Dans. 

Da var det, som et Vindpust 
Igjennem Stuen gik^ 
Og dybt i Speilet saa' jeg 
Med angstfulde Blik, * 

Hvordan de fine Blomster 
Til Jord faldt en for en, 
Saa ikkun blev tilbage 
Den tørre Rosengren. 

Den krummed og den vandt sig 

Med stive Torne paa, 

Og Tornene voxed 

Jo mér jeg saa' derpaa. 

Da kj endte jeg det Hele — 

Det Tornekronen var, 

Som Frelseren paa Veien 

Til Golgatha bar. 

Da vaagned jeg af Drømmen 

8aa kold som et Lig; 

Jeg hørte end mit eget 

Hendeende Skrig. 

For dette Liv, saa usselt, 

Er der ei Frelse skabt — 

O, Gud, hvor er det frygteligt 

At føle sig fortabt!" 

Han stod som selv han drømte; 
Hun op imod ham saa*, 
Der tindred tunge Taarer 
I disse Øines Blaa. 
Der laa et Hav af Smerte 
Om hendes Mundvig dulgt. 
Hun skjælved, som hun følte 
Sig pint og forfulgt. 

Det greb ham — han slynged 
Sin Arm om hendes Liv, 
Og hviskede bevæget 
Blot disse Ord: „Tilgiv! 
Jeg feler mig som Klinten 
I ilerrens rige Sæd** — 
Da læned hun sit Hoved 
Mod hans Skulder og græd. 

„O; aned Du**, hun hvisked, 
„Hvad jeg i Løn har lidt, 
Hvor jeg i tunge Nætter 
Og Dage har stridt, 
Da havde Du ei knuged 
Mit Livshaab mod Jord, 
Da havde Du ei talet 
Saa jernhaarde Ord!** 

Han beied sig og sagde: 
„Jeg var for Tvivlen Boldt, 
Snart glødede mit Hjerte, 
Snart blev det atter koldt; 
Saa' jeg Din unge Skjønhed 
Blandt hine Narres Chor, 
Det var mig som en Bibel, 
Slængt paa et Spillebord. 

Da frygted jeg, Du havde 
Din lyse Vei forspildt, 
Da rased jeg mod Verden 
Baade bittert og vildt; 
Thi Intet er øaa frygteligt, * 
Som det at sé forgaa 
En Sjæl, som man har elsket 
Og trot og haabet paa. 

Men hvof jeg vat* forblindet, 
Det sér jeg først nu; 
Thi Den, der har kæmpet 
Saa trofast som Der, 
Den trænger ei i Striden 
Til en hjælpende Haand; 
Nei, det er mig, som trænger 
Til Din Kjærlighedsaand. 

Men nu, just nu. at skilles, 

Det falder mig avært; 

Thi hvor er nu den Visdom, 

Som Noget faar mig lært? 

Hvad er vel Myrthens Skygge 

I Laurernes Land 

Mod Dig, min stille Rose 

Ved Skovsøens Vand? 

V. Bergsøe: Bjemvé. 5 

Hvad er de sidste Rester 

Af et oldtidssløvt Folk 

Mod Dig, mit Hjertes rige, 

Forunderlige Tolk? 

Hvad er hvert Kunstens Billed 

I Marmor eller Lér 

Imod Din ranke Skabning, 

Som nu jeg den ser? 

Thi giv mig, fer jeg vandrer 
Fra Mindernes Egn, 
Paa al min nye Lykke 
Et stærkt og varigt Tegn! 
Et Tegn, som kan mig følge 
Udover Land og Hav, 
Et Tegn, som man kan lægge 
Engang paa min Grav.** 

Hun smilte gjennem Tåarer, 
Hun løfted op sin Haand, 
Saa løste hun af Haaret 
Den rige Rosen vaand; 
Den krum med og den vandt sig 
Med røde Rosers Blad, 
Men der var ei et eneste, 
Som splittedes ad. 

„Tag den" — hun sagte hvisked 
„Hver Knop er frisk og ung; 
Den er for god at lægges 
I Graven merk og tung. 
Og sknlde, som i Drømmen, 
Dens Torne spire frem; 
Velan, saa er vi Tvende, 
Som trofast deler dem I" 



Blandede Digte. 



Blomsterne. 



Der fløi et Brev fra Hjemmet, 
Det • havde ei Tegn eller Ord; 
Det gjemte ikkun et falmet, 
Halv vissent Blomsterflor. 
En fordums hvid Anemone 
Og tvende Violer smaa 
Med tørrede Vedbendblade 
Tilsammen i Brevet laa. 

Jeg saa* paa de visnede Blomster. 
Og frem for mit Syn der steg 
Et Billed, som gjorde min Tanke 
Saa barnligblød og veg. 
Ja, det var. Ege, din lyse 
Skovbunds vaarlige Pragt, 
Og det var Mindet, der skjultes 
I Blomsternes falmede Dragt. 

Jeg saa' dine kullede Ege, 
Saa' Vedbenden klatre frem 
Og sno sig hen under Reden, 
Hvor Heirerne har deres Hjem. 
Jeg hørte Solsortens Fleiten 
Og Nattergalenes Slag, 
Og Storken, som knebrede henne 
Fra Skovfogdens lave Tag. 

Saa kom der et Pust fra Noret, 
En Hilsen fra Bølgernes Hjem, 
Og atter trylledes nye 
Minder for Tanken frem. 
Jeg vuggedes atter i Baaden 
Alt paa det grønlige Dyb 
Og fisked efter den hvide 
Musling blandt Bundens Kryb. 

Og atter Billedet skifted. 
Jeg gik i „Digterens Gang^, 
Hvor Caprifolien vildsomt 
I Egenes Toppe hang; 
Jeg vandrede hjem i den stille 
Vaarnats hvilende Fred, 
Og alle Minderne fulgte 
Som Alfer i mine Fjed. 

Da løfted jeg Øiet og stirred — 
Til Høire Procida laa, 
Til Venstre dukked GaSta 
Som Maagen af Havets Blaa; 
Men yderst i Horizonten, 
Som født af Bølgernes Skjød, 
Hæved Vesuv sit Krater 
I Solens synkende Glød. 

Jeg vendte mig om forvirret 
Mod Monte Nicolas Bræm, 
Hvor Maanens Segl den blanke 
Bag Bjerget glimtede frem. 
Jeg saa* paa Kastanjernes Stammer 
Paa Vignernes hvide Mur — 
Da følte jeg ret, hvor fremmed 
Jeg var i Sydens Natur. 

Jeg hørte de sælsomme Toner 
I Hyrdernes drævende Sang, 
Jeg saa', hvor de hede Kilder 
Med Larmen af Dybet sprang, 
Jeg klatred i Fjeldets Kløfter 
Paa Lavaen tør og fin. 
Som føder de mørke Øine 
Og Sydens glødende Vin. 

5* 

Men midt i Aftenens GLe^den 
Og under Orangernes Dnft, 
Var det, som snapped jeg efter 
Et Pust blot af Nordens Luft. 
Jeg lukkede rask for Brevet, 
For Blomsternes falmede Skjær, 
Og spurgte mig selv vemodigt: 
„Hvad vil Du egentligt her?** 

Ischia. 

Ueilig er Du, Ischia, naar Du dølger 
Taageslørt de skarpe Klippers Bræm, 
Deilig, naar af' Havets blanke Bølger 
Du i Morgenglansen dukker frem! 
Deiligst dog, naar Aftensolen farver 
Bjergets Styrtning med sin Purpurild, 
Naar de violette Skyer arver 
Solens Guld og. Bølgens Vexelspil. 

Men det gaar Dig dog som Sydens Kvinder, 
Alt, hvad der bedaarer Mængdens Blik, 
Hver en ydre Form, som hurtigt vinder. 
Ved din Fødsel Du paa Vuggen fik. 
Dyb, som hendes Blik, blev derfor Voven, 
Brun, som hendes Kind, din høie Kyst, 
Mørk, som hendes Lok, Orangeskoven, 
Hedt, som hendes, og dit Klippebryst. 

5** 

Men hvor er din Sjæl, Du letopstegne, 
Skjønne Datter af def dybe Hav? 
Er dens Vémodstoner ikke vegne 
For en Skjønhed, hvorfor Alt Du gav? 
Jeg har søgt den trindt i Dal og Vigne, 
Jeg har lønligt speided hver din Vei — 
Jeg fandt Form og Skjønhed i hver Linie, 
Ak, men Sjælen — Sjælen fandt jeg ei. 

Jeg har vandret om i dine Lunde; 
Ak, men ingen Skovblorast dufted der, 
Tæt og fint, som Sand paa Havets Bunde, 
Lyste goldt det gule Lavaskjær. 
Jeg har søgt den, naar i Aftenstunden 
Solens Guld faldt over Ponzas Bred, 
Mørket kom, naar Dagen var forsvunden; 
Men den blide Skumring var ei med. 

Skyen savner jeg paa Somrens Himmel, 
Kildens Rislen dybt i Skovens Bo, 
Morgensang af glade Fugles Vrimmel, 
Regnens Fald og Himmelbuens Bro. 
Blomsterduften, Sommerfuglens Flagren, 
Skovens Indsø, Engens slagne Hø, 
Biens travle Brum henover Agren — 
Det jeg savner paa Typhæos 0. 

Det er Smaating, vil maaské Du sige* 
Men i dem sig Sjælen voxer stor, 
Og til Gjengjæld ta*er den ei de rige 
Undersyner fra en Skjønhedsjord. 
Dybt at stemmes Sjælen just forlanger, 
Efter det den higer paa sin Vei, 
Derfor, Ischia, blider jeg ei din Sanger^ 
Du fortryller — men Du stemmer ei. 

Ved Albanersøen. 



-Uernede, dybt under Klippernes Li, 

Hyof Kilderne risler og rinder, 

Dér løber en Skovgang, en hemmelig Sti, 

Som kun den Veikj endte finder. 

Den slynger sig frem i ustadig Fhigt 

Lig Snogen paa Skovbundens Blade, 

Men følger dog tro hver sivbræmmet Bugt 

Langs Seens blinkende Flade. 

Det er, som havde den sluttet en Pagt 

Med disse lysende Belger, 

Og som de havde Velsignelsen lagt 

I Alt, hvad dens Løvtag dølger; 

Thi Bregnen, Burren og Vedbendens Net 

Gjør Stiens Slyngninger trange, , 

Og Hvidtjørnens Grenværk slutter saa tæt. 

At Solstraalen selv bliver Fange. 

Alt aander en stille, stemningsfuld Fred, 
Der tryller som gamle Minder, 
Især mod Aften, naar Sol gaar ned 
Og rødner Klippernes Tinder. 
Naar Bølgen skvulper med sa^te Slag 
Mod Bjergets sténlagte Bringe, 
Og naar den hurtigt vigende Dag 
Til Hvile Klokkerne ringe. 

Da stiger — skjønt det er sært at tro — 
Et Barndomsbilled fra Hjemmet, 
Og midt i Aftenens dæmrende Ro 
Jeg føler mig selv saa fremmed; 
Men Billedet, som der manedes frem 
Ved Duften, ved Skvulpet og Klangen, 
Er simpelt, som selve mit §imple Hjem; 
Thi det er — Kirsebærgangen. 

Den øde Stilhed, den friske Duft 

Af Grønt og Hvid tjørne blandet, 

Den svage Summen i Aftenens Luft, 

De lyse Blink over Vandet, 

Den snærrende Frø, de hældende Træer, 

Rørsangerens kvidrende Stemme — 

Alt drager min Tanke saa nær, saa nær, 

Og pludseligt er jeg hjemme. 

Jeg gaar der igjen. Jeg kjender hver Plet 

I Barnets Paradishave — 

Se, Tjørnen spænder sit hvide Net 

Ud over de gamle Grave! 

Og mærk fra Sundet den luftende Vind, 

Som stryger langs Voldens Banke — 

O, hjemlige Luft, du gjør varm min Kind 

Og livner op i min Tanke. 

Da farer jeg op — et Musvaageskrig 

Klinger hen over Vandet, 

Og hvide Taager fra Søens Vig 

Vælter sig ind imod Landet. 

Fra Bjergets Kløfter gaar Skygger frem. 

Hist tændes en ubekjendt Stjerne — 

Ak nei! Jeg er ei i mit gamle Hjem, 

Men ude, langt i det Fjerne! 

Ude. 

Jeg véd ei selv, hvordan det mig gaar; 

Men hvergang jeg vandrer ud, 
Hvor Pinien fletter sit mørke Haar, 

Og Myrthen stander som Brud, 
Og hvergang jeg sér Apenninernes Top 

Med Kroner af skinnende Sne — 

* 

Da dukker der Noget i Sjælen op, - 
Som gjer, jeg har ondt ved at se. 

Og naar jeg stirrer i Fjeldsøen ned 

Mod det dybe, blaagrønne Vand, 
Og naar jeg hviler i Aftenens Fred 

Ved Golfens lysende Strand, 
Og naar jeg hører fra Vignernes Hegn 

Tamburroen skjælve af Fryd — 
Da er det som Syner, skrevne med Tegn, 

Som Toner, form ed af Lyd. 

Thi ved min Side en Kvinde sad 

— Vemodigt var hendes Smil — 
I Haaret det hvide Aakandeblad, 

I Kjortlen den grædende Pil. 
Hvert Ord saa kjendt, en blød Melodi, 

Hvert Blik, som Syn af en Ven — 
Den sydlige Skj enhed, jeg svælgede i. 

Den sluktes og falmede hen. 

Jeg duer vist ei til at reise, jeg! 

Jeg fører for Meget med. 
Og hvor jeg kommer, jeg finder ei 

For Hende mit blivende Sted. 
Thi Aakandeblomsten, den dugfriske Bøg, 

Hvis Blade hnn snor i sit Haar, 
De voxer og lyser med hvert Besøg, 

De drager mig, hvor jeg saa gaar. 

Men sidder jeg først i mit gamle Hjem, 

Hvor Dagene' ganger paa Hæld, 
Da faar jeg do brogede Billeder frem 

Naar Lampen lyser ved Kvæld. 
Da ordner til Digt sig Mindernes Chor 

Med Sydens Farver og Ild, 
Da finder jeg vel paa de rette Ord — 

Og Hun vil smile dertil. 

Frederiksdal. 



Jeg kjender en Plet af mit Fædrelands Jord, 
Et lysende Punkt for min unge Erindring, 
Hvor Granen drømmer og Bøgen grér 
Og skaffer mod Heden en kvægende Lindring, 
Hvor Aaen sner sig med brune Rør 
Bag Ellebuskenes fugtige Kroner, 
Mens Peder Oxes tungsindige Frøer 
Fra Dybet sukker i klagende Toner — 
Et Sted, der snart indhyller sig tyst 
I tætte Taager og skjulende Skyer, 
Snart atter høiner sig klart og lyst 
Med blanke Søer og græsklædt Kyst 
Og længselsvækkende Vuer. 

Hvor tidt har jeg ikke ved Morgenens Gry, 
Naar Solen steg op over Fursøens Flade 
Og kastede hen over Skoven paa ny 
Et fttraalende Væld iblandt blinkende Blade — 

Hvor tidt har jeg drømmende da ei forfulgt 
En vigende Sky i dens Farveforandring, 
En enkelt Libelle, der flagrede dulgt 
Af Sivet afsted paa sin flygtige Vandring? 
Hvor tidt har jeg ikke i Aftenens Glans, 
Naar Solen sank ned bag den rødmende Vove, 
Yed Søbredden lyttet til Bølgernes Dans, 
Som, rullende ind imod Borgmurens Krans, 
Fortalte Sagnet om Tove? 

Thi her, hvor Bølgen og Tidernes Væld 
Har jævnet de mægtige Mure med Grunden, 
Her red Kong Volmer saa sent i Kvæld 
At bede den Hind, han skjulte i Lunden. 
Som Bolgen var hun, som Tiderne han. 
Nu muldnes begge, som Borgmurens Tinde, 
Saa Bonden, der pløier det gjenvundne Land, 
I Sagnet kun eier et ubestemt Minde: 
Hvorlunde han bar hendes Lig under 
I Kisten, smykket med Guld og Rubiner, 
Hvorlunde hans flammende Hunde gjø, 
Naar selv han jager fra Gurre Sø 
Til Hjortholms sjunkne Ruiner. 

Kong Volmer! Jeg fatter Din Smerte; thi den 
Har dulgt sig i Skovenes dæmrende Dybder, 

Den klinger i Farsøens Brusen igjen, 
Som var det en Messe fra Domkirkens Krypter. 
Jeg fatter Din Længsel, den gaar som et Suk 
I Aftenskumringen tidt gjennem Lunden, 
Dit Vemod falder som kvægende Dug 
Paa Blomst og paa Blad, naar Solen er svunden; 
Men vild, som Din Harmes fnysende Magt, 
Da hun blev lagt i de sydende Vande, 
Gaar Heststorraens Sus gjennem Skovenes Pragt, 
Og Bonden sig korser, naar Volmers Jagt 
Ved Midnat gaar over Lande. 

Ja underligt sært og med vexlende Spil 
Har Minderne spundet sig hen over Egnen, 
Snart tindrer de lyse som Vaarsolens Ild, 
Snart falder de tunge som Efteraarsregnen. 
Men Dalen ligner dog Volmers Hu, 
Som, hvor ustadigt den end maatte vanke, 
Dog aldrig slap i et eneste ,Nu 
Af Sinde sin dybe, sin leolige Tanke; 
Thi som han samlede Land og Øer 
Til Helhed igjen af de søndrede Dele, 
Har denne samlet af Skov og Søer, 
Af Solglimtets Guld og Taagornes Slør 
Et Billed paa Danemarks Hele. 

Ved Sundet. 



li vor der er deiligt nede ved Sundet! 
Fuldmaanen kaster sit magiske Skjær, 
Fast som et N«t af Sølvstraaler spundet, 
Ind mellem Granernes drømmende Hær. 

Lysene glimter, 

Hisset Du skimter 
Hven, som hviler i Skumringens Fred. 
Ja, der er deiligt nede ved Sundet! 
Alt er harmonisk til Enhed forbundet; 
Kom, min Veninde, kom og følg med! 

Kom, vi vil gaa, hvor Søerne friske 
Langligt sig rulle mod Havstokkens Sand! 
Kom, vi vil høre, hvad Bølgerne hviske, 
Eventyrdrømme fra Søkongens Land! 

Smykt med Coraller, 

Musli ngeskaller, 

Sidder han ensom med Storhval til Gjæst. 
Terne og Svend er de glimtende Fiske; 
Sagte i Skumringen Bølgerne hviske 
Sælsomme Frasagn om Søkongens Fest. 

Evig er Kampen dybt i hans Riger, 
Aldrig han stiller Smaabølgernes Savn, 
Derfor de svulmer, derfor de stiger, 
Kaster sig haabløst i Blomsternes Favn. 

Atter tilbage 

Maa de sig drage. 
Sukkende lyder de Søkongens Ord: 
Fulde af Smerte de boblende viger 
Rastløst igjen til hans dødkglde Riger, 
Fyldte med Minder om Skjanhed paa Jord. 

Ak, ^ min Veninde, jeg bærer herinde 
Dybt i mit Hjerte Smaabølgernes Sang. 
Jubler den høiest, den atter maa svinde, 
Krympe sig ind under Døgnlivets Gang. 

Hvor skal de omme 

Bævende Drømme 
Finde det Hjerte, som vil dem forstaa? 
Hjemløst de flagrer for Aftenens Vinde — 
Sig, hvi Du skjælver, min lille Veninde? 
Er det for koldt? Nuvel, vi vil gaa! 

I Baaden. 



Ligge stille her i Baaden 
Paa den varme Sommerdag, 
Lytte til de faste Takter 
Af de §erne Aareslag; 
Ligge under Ly af Brinkens 
Grønne Pil og Søens Rør, 
Vugge, glide, gynge, drømme. 
Det er Drøm som ingen før! 

Stirre i de dybe Vande 
Paa det underlige Liv, 
Som det rører sig histnede 
Mellem Bundens svaie Siv; 
Vende sig og følge Skyen, 
Lysets Sjæl, naar Dagen dør. 
Drømme, gynge, glide, vugges. 
Det er Drøm som ingen før! 

Høre Vindens Suk i Sivet, 
Bølgens Spil om Baadens Bov, 
Nattergalens sidste Trille 
Fra den dæmringsfyldte Skov. 
Se den blanke Maanes Straaler 
Glide gjennem Taagens Slør, 
Glide med i sagte Drømme, 
Det er Drøm som ingen før! 

Alt bli'er stille I Tonen tier; 
Mørket falder tæt og bledt. 
Skyen, Sivet, Skoven, Bølgen 
Slumrer trygt og drømmer sødt. 
Men hos mig min Længsels Bølge 
Svulmer hvergaog Dagen dør; 
Vugges i dens Favn og drømme, 
Det er Drøm som ingen før I 



V. Bergsøe: Hjemve. 

Skibsdrengen. 



Det lider mod Aften. Paa Bølgernes Spcil 
De let henglidende, graahvide Seil 
Sés redme i Snekkersténsbugten. 
Som Svaner, der følge den synkende Sol., 
De flyver dristigt fra Pol til Pol 
Og trættes ikke ved Flugten. 

Den dybe Stilhed, den drømmende Fred, 
Som Aftenen gyder langs Sundets Bred, 
Nu brydes af Kronborgs Kartover. 
Hult drøner Saluten. Paa Bølgens Bryst 
Gjensendes den dæmpet fra Sveriges Kyst, 
Og dør paa de rullende Vover. 

Det gj ælder den ranke, den stolte Fregat, 
Og ud fra dens Portes bælgmørke Nat 
De høirøde Ildstraaler glider. 
I Taager hyllet, i Krudtdamp skjult, 
Den fremad svæver, nxens Bølgen hult 
Slaar op mod dens pansrede Sider, 



\ 



i 

Som Fugle paa Kysténs grøn nende Træer 
Det mylrer af Mandskab i Mers og paa Ræer, 
Hist skimter man Lodsen ved Rattet. 
Læseilene bugner for udhalte Spir, 
Som Havets Dronning, dets ypperste Sir, 
Den vugges paa Kattegattet. 

Men hvilende tungt i Bølgernes Favn 
Der følger efter med bredbuget Stavn 
En sværtlastet Kjøbraandsskude. 
Den kipper Flaget for Fæstningens Tind 
Og stræber at fange den løiende Vind 
Med lappede Seil og Klude. 

Til Relingen støttet en Yngling staar; 
Hans Øine funkler, det sorte Haar 
Er trodsigt strøget tilbage; 
Han stirrer saa dybt i Bølgernes Bo, 
Som var det de sidste, han kunde betro 
Sin Sorg og lønlige Klage. 

^Farvel, Du grønne, Du blomstrende Kyst, 
Som gjemmer mit Haab, min Fryd og min Lyst, 
Det Bedste, jeg havde i Eie! 
Farvel, Du Mindernes dyre 0! 
Nu fSavner mig kun den troløse Sø 
Paa mine vildsomme Veie, 

Hvad kunde jeg for, at han var saa smuk? 
Hvad kande jeg for, hun hørte mit Suk 
Og aned min lønligste Længsel? 
Åt, vakt ved hendes daarende Blik, 
Min søgende Attraa de Vinger fik, 

. Hvormed den sprængte sit Fængsel? 

Jeg drømte om Hæder, om Seier og Kamp, 
Om Slagets Torden, Kartovernes Damp^ 
Om Lykke naar Kampen var udel 
O, Fader, hvor kunde Du være saa streng, 
At jage mig bort som den usleste Dreng 
Paa den usleste Kjøbmandsskude?^ 

Han maaler Kysten — den synes saa nær ; 
Nymaanen, der kasted sit dæmrende Skær, 
Sig nu bag Skyerne fjerner. 
Han ser til Rattet — kun Lodsen staar 
Alene agter, opmærksomt gaar 

Hans Blik mod de ledende Stjerner. 

Han griber et Tov, han firer sig ned. 
Og Bølgerne hvisker: „Kom med, kom med! 
Vi bærer Dig hen over Vandet. 
Vi kysser den Plet, hvor hun satte sin Fod, 
Kom med, Kammerat! Har Du Lyst, har Du Mod, 
" Saa følg os til Paradislandet I ^ 

Han stirrer, han øiner et daarende S^^n, 
Det glimter for Øiet som tusinde Lyn — 
»Nu eller aldrig!^ det klinger. 
Da slaar der en Sø mod Skibets Bov; 
Den lofter ham høit, nu er han dens Rov 
Og føres afisted paa dens Vinger. 

Rorgjængeren ser imod Kattegat — 
Da klinger et Skrig, fortvivlet og mat, 
Som kæmpede langt ude Nogen. 
Han lytter anstrengt; men Alt er tyst, 
Saa klarer han Pynten paa fjvenske Kyst, 
Og Skibet svinder i Taageh. 

Den Forladte. 



big mig, Du lille Pige, hvi har Du Graad 

paa Kind, 
Hvad fører Du i Klage og i Kære? 
Og sig mig) har Du mistet din Fader eller 

Mo'er, 
Hvad eller har Du mistet din Ære?** 

„^Nei, ikke har jeg mistet min Fader eller Mo'er, 
£i heller har jeg mistet min Ære. 
Min Fred har jeg mistet; jeg faar den ei igjen, 
Og hjemløs skal i Verden jeg være!**** 

„Du trøste Dig, min Pige! Du tørre af din 

Graad, 
Forladt skal Du i Verden ei stande. 
Min Broder eier Perler og Guld mer end nok, 
Han slynger det i Krans om din Pande.** 

„„Hvad agter jeg din Broder, hans Perler og 

hans Guld, 
Hvad veier det mod Taareme, som falde? — 
Gud hjælpe Den, der sviges af sin eneste Yen, 
Han sviges og forlades af Alle!**^ 

Bølgen. 

Dølge mod Kyst, hvor kommer Du fra? 
Hvor er din Hjemstavn, hvor er din Vugge? 
Hvem mon de gjælde, de klagende Sukke^ 
Bølge mod Kyst? 

Har Du en Elsker, hvor Solen gaar ned, 
Hist under Hav i de solgyldne Banker? 
Sender Du ham dine bristende Tanker, 
Bølge mod Kyst? 

Nei, Du er kold, og dit Væsen er Graad; 
Thi Du maa dø. Just som Livet Dig skjænkes 
Atter i Glemselens Vande Du sænkes. 
Bølge mod Kyst! 

Billed Du blev paa den skiftende Tid, 
Billed paa Lykken, som kommer og viger 
Bristende netop, som høiest den stiger, 
Bølge mod Kyst! 

Giv mig din Lod, saa klager jeg ei! 
Løft mig blot heit og bær mig et Stykke 
Frem mod den lyse, livsalige Lykke, 
Bølge mod Kyst! 

Sænk mig kun saa i det evige Hav! 
Selv kun en Beige, som dækkes af andre, 
Vil til Forglemmelsens Lande jeg vandre. 
Bølge mod Kyst! 

Den gamle Digter. 



1 halvtudviskede Blade 
*Besad han en kostelig Skat; 
Han læste dem aldrig om Dagen^ 
Men kun i den ensomme Nat. 

Naar Nyaarspotterne knalded 
Med Buldren paa Bryggerens Port 
Og larmed, som om de tréde, 
De noget Stort havde gjort. 

Da tog han den gulnede Pakke 
Med de blegrøde, falmede Baand, 
Og skruede Lampen iveiret, 
Langsomt med rystende Haand. 

Saa bredte han qd for Lyset 
Mindernes flagrende Hær; 
Hans Øine lyste, og Kinden 
Fik atter sit gamle Skjær. 

Først kom, af Livshaab strømmende, 

Studenterlivets Lyst 
Og fyldte med drømmende 

Minder hans Bryst. 
Det var hans Ungdoms Sange, 
Som tidt og mange Gange 
Klang gjennem Skov og over Kyst 

I Nætterne de lange. 



Nu var de døde, som Sangen havde sungen. 

Brudt deres Røst. 
Strængen,som svulmede af Livslyst, var sprungen, 
Mindets Stemmer klang, som Stormens Sus i 

Høst. 



Saa dukked et andet Billed 

Af Bladene frem, 
Og for Erindringen stilled 

Sig hendes Hjem. 
Humlerankerne skyggede for Haven, 
Brombær bang i Klynger over Sténgjærdets Læ, 
Ænderne rappede derude i Graven, 
Bierne summed om det store Lindetræ. 

6** 

Og under dets lyse, duftende Hang 

Sad hun og sang 
Med Syteiet hvilende paa Skjodet; 
Hun anede jo ikke^ at han stod saa nær 

Under skyggende Træer 
Og lyttede, henrykt ved Mødet. 

I 

Thi hvad hun sang med smeltet Bryst, 
Og hvad der klang med dæmpet Lyst 

Igjennem Havens Gange, 
Det var hans bedste Tankers Strøm, 
Det var hans vaagne Nætters Drøm, 

Det var hans Elskovs Sange. 

Ak, hun var død, som Sangen havde sungen, 

Brudt hendes Røst. 
Strængen, som bævede af Længsel, var sprungen, 
Mindets Stemmer klang som Nattens Vind i Hest. 



Larmen paa Gaden var endt, 
Sneen lysnede derude, 
Isblomster havde sig spændt 
Over den tilfrosne Rude. 

Lampen stod udbrændt i Dagningens Skjær, 
Selv sad han lænet mod Sophaens Pude, 
Rim blomster tindrede i Voldbakkens Træer, 
Spurvene kviddrede derude. 



Ja, han var død, som Sangen havde skreven, 

Brudt var hans Røst. 
Strængen, der bævede af Vemod, var reven 
Sønder som Bladet, der falder sent i Høst. 

Dødsseileren. 



bom stærke Dæmoner^ 
Som Aander, der laa 
Fængslede dybt 
I tusinde Aar 

Under Kli{>pernes Fjeldmur, 
Saa suser nu frem 
I al deres Vildhed 
Stormskyens Aander. 

Hør, hvor de hvirvler 
Og hvisler og hviner! 
Gjennem forrevne, 
Sælsomt formede, 
Gulhvide Skyer, 
Skrider de frem 
Og maler dem sammen 
Til styrtende Skylregn. 

Solen sank ned 
Bag blygraa Banker; 
Men dybt i Vest 
Staar der endnu 
Et underligt, bleggult 
Skinnende Skjær, 
Som spøgelseagtigt 
Gyder sin Glans 
Over vort Storseils 
Bugede Flade. 

Her ligger jeg under 
Et klaprende Seil. 
Vildt Regnen pisker 
Ned i mit Aasyn^ 
Og Kulden kryster 
Elamt mine Lemmer. 

Jeg tør ei tøve 
Længer i Lasten! 
Matroserne maalte 
Mit angsfulde Aasya 
Med mørke Miner, 
Og naar de slog 
De skummende Søer 

Mod Skibets sitrende 
Kobberbeklædning, 
Klang det som Klokker, 
Der lyde til Lig. 

Jeg vil ei hvile 
Længer i Lasten 
Mens det ei' mørkt. 
Naar Skibet sukkede 
Dybt, som i Dødskamp, 
Klang det igjen 
Som Sukket, hans Suk, 
Ham, jeg har myrdet. 

Nei, jeg vil bort! 
Bort til Qerne, 
Fremmede Lande, 
Hvor Ingen sér mig! 
Bort fra Hjemmet, 
Fra Barndomsminderne 
Og, fremfor Alt, 
Fra Blodet derhjemme! 

Hør, det drypper 

Fra Ræer og Reisningl 

Hvad er det, der falder 
Ned paa mit Ansigt? 
O Gud, det er Blod! 
Lunkent, varmt 
Drypper det ned 
Fra Himmelens Hvælving. 

Og se blot, se! 
Hvad er det, som dingler 
Høit over mit Hoved 
Paa Raanokkens Spids? 
Se, hvor det svaier 
Og svinger i Stormen! 
Det klynker og. jamrer, 
Del ligner et Gjenfaerd 
Af En, som er hængt. 

Ak, nei! Jeg er syg, 
Og Feberen farer 
Angst gjennem Aaren. 
Liget deroppe 
Er kun et Seil — 
Og Blodet Dampen 
Fra Skibets Skorsten, 
Tætnet i Kulden. 

Hvad er det, jeg sér? 

Over skamhvide Seer 

Styrer et Skib 

Med svimlende Beisning! 

Hvad er det for et? 

Det mangler jd Master — 

Alt, Alting er Seil, 

Skinnende s^ær det 

Lige imod os 

Og lyser som Snéblink« 

Dødsseileren er det! 
Luften bli*er kold 
Som fs, og Stormen 
Hvæsser sin Vinge. 
Se blot de hvide 
Matroser i Merset 
Med isgraat Haarl 
I Snéstormskappe 
Med Dødens Raaber 
Brøler Kaptainen 
Deroppe fra Skansen. 

Hvad var dét han raabte? 
Nei, det var et Brag! — 

Himmel! — Vi krænger, 

Og Bølgerne trænger 

Vildt over Skibet! 

Hjælp! — Lad mig faa fat! 

Hvor er Masten? — 

Sig, er det den 

Som driver derhenne? 

Hjælp! — Hjælp mig! — 

Alt bliver Nat! 

Et Spørgsmaal. 



^nvi sidder Du taus med Haand under Kind 

Og tankefuld Mine? 
Hvi stirrer saa dybt Du i Skyerne ind, 
Der jages afsted for den viftende Vind, 

Min egen Pauline? 
Har Sorgen alt fundet vor yndige Bo? 
Ak, sig mig, hvad er det, som nager din Ro 

Og volder Dig Pine! 

Min Gud, Du har grædt! I Øiet end staar 

En perlende Taare; 
Din Læbe sfejælver, dit Hjerte slaar 
Og dybt et Suk til mit Øre naar, 

Du kan mig ei daare! 
Min unge Hustru, hvad volder Dig Men? 
Ak, læg paa mit Hjerte den tunge Sten, 

Dig skal den ei saare!" 

„^Ja, Vilhelm, min Husbond, min eneste Ven, 

Paa Dig tør jeg lide! 
Til Dig har jeg givet mit Hjerte hen, 
Al Livets Fylde Du gav mig igjen, 

Du Alting skal vide! 
Hver nagende Tanke, der plager mit Sind, 
Hver Sorg og Bekymring, der bleger min Kind. 

Hver Kummer og Kvide! 



I Nat, ,da Søvnen sløred mit Blik, 
Og Drømmene kom til mit Leie, 
Da syntes jeg grant vi tilsammen gik 
Saa underligt vexlende Veie. 

Jeg drømte vi gik saa trøstig vor Gang 
I Skoven ved Foraarstide; 
Blomsterne duftede. Fuglene sang, 
Og Tonerne løde saa blide. 

Vi sang og jublede Haand i Haand 
Omkap med Fuglenes Vrimmel; 
Paa Toner baaren svang sig vor Aand 
Mod den solbestraalede Himmel. 

Da dækkedes Solen, Veien blev trang, 
Vi gik paa en nøgen Hede. 
Der strakte sig fremad, uendelig lang. 
Med Afgrunde dybe og brede. 

Saa træt blev Dit Øie, din Fod saa mat, 
Hver Glæde stænged Du inde. 
Og trindt omkring os faldt Mørket brat, 
Saa Vei vi knap kunde finde. 

Dog gik jeg fremad med trøstigt Mod; 
Thi en enkelt tindrende Stjerne 
Steg op paa Himlen og ledte min Fod 
Mod et brusende Hav i det Fjerne. 

Men underligt var det. Skjøndt Stjernen stod 

Og lyste klart fra det Høie, 

Var træt din Tanke og mat din Fod, 

Og lukt for dens Glans var Dit Øie. 

Ja underligt var det, naar Stjernen gød 
Sin blinkende Trøst til mit Hjerte, 
Til Dig sig aldrig en Straale skød, 
Som kunde mildne din Smerte. 

Tilsidst vi stod ved det yderste Hav, 
Hvor Evighedsbølgerne ile, 
Hvor Bredden, dannet af Grav ved Grav, 
Gav Jorderigsslægterne Hvile. 

Dér satte vi begge os mødige ned, 
Vi følte vor Tid var omme, 
Og tause i Nattens hvilende Fred 
Vented vi Dødens Komme. 

Da for der et Lyn over Himlens Rand 
Og gjennem vort Hjerte en Gysning, 
Af Bølgerne steg et vidunderligt Land 
Frem i en sælsom Belysning. 

* 

Og rundt omkring fra den undrende Jord, 
Fra Luften og Havets Vrimmel 
Klang frigjorte A ånders Forløsningschor 
Op imod Herrens Himmel. 

Og Havet, der før mod Kysten slog 
Alt med sin skummende Bringe, 
Det standsede brat sine Bølgers Tog, 
Og Vinden hvilte sin Vinge. 



144 

Fra Himlen atter sig rev et Lyn 
Og spillede hen over Vandet — 
Da klaredes det for mit indre Syn, 
Da saa* jeg Forlesningslandet. 

Med Regnbuefarver i Sollysdragt, 
Som brødes i blanke Chrystaller, 
Der reiste sig op i unævnelig Pragt 
Et Tempel med lyse Haller. 

Jeg véd ei Isénger, hvordan det saa* ud, 
Det staar som en uløst Gaade — 
Jeg følte kun, jeg var nær min Gud, 
Skjont værdig ei til hans Naade. 

Med Haanden skygged jeg for mit Syn, 
Mod Jorden mit Blik jeg vendte, 
Da kom der et andet blinkende Lyn, 
Og hør nu, hvad der mig hændte. 

Paa Lynets Straaler vandred Han trygt 
Som før paa Genezareths Vover; 
Han sagde: „Kvinde, vær uden Frygt! 
Din Tro skal bære Dig over I** 

Da traadte jeg ud paa det hvilende Hav 
Og rakte imod Dig Haanden; 
Men Du var bleg som en kalket Grav 
Og krympede Dig i Yaanden. 

Han sendte Dig kun et eneste Blik, 
Men fuldt af den dybeste Smerte, 
Da saa' jeg, at der en Gysning gik 
Jgjennem Dit døende Hjerte. 

Da løstes Du op som den tøende Sne 
Og blev til Skummet paa Vandet; . 
Det gjorde mit Hjerte den sidste Vé 
Paa Vei til Forløsningslandet. 

Da vaagned jeg op i Angst og Gru, 
Du rolig laa ved min Side — 
Ak, Vilhelm, min Husbond, fatter Du nu 
Min Sorg og lønlige Kvide?" 



V. Bergtue: HjeniTé. 

Skysamleren. 



„Hor, Mo'er, jeg maa fortælle, 
Hvad jeg i Aftes saa' ; 
Først var Himlen kjedelig 
Og ganske merkegraa. 

Men saa var det paa Tide, 
At Solen gik i Seng; 
Det vilde Fader vise mig 
Derude fra vor Eng. 

Og da vi kom derud, 
Saa var Himlen ganske fuld 
Af smaa og store Skyer 
Som det pureste Guld. 

Vor Herre maa dog være 
Saa rig, saa rig en Mand, 
Naar selv de største Skyer 
Han helt forgylde kan. 

Nu véd jeg ganske sikkert 
Hvad jeg vil være, Mo'er, 
Naar jeg faar drukket Bjørn^mælk, 
Og naar jeg bliver stor. 

Saa vil jeg Skyen jage, 
ben røde med den graa; 
Skysamler vil jeg være, 
Og Du skal sé derpaa. 

Men af de blanke Skyer 
Jeg bygger mig et Slot; 
Dér skal Du hos mig leve 
Og have det godt.** 

Da tog den unge Moder 
Drengen paa sin Ai'm 
Og knugede ham heftigt 
Med Angst til sin Barm. 

Og medens Nattens Stilhed 
Drog hen over Jord, 
Hun hviskede ham lønligt 
I Øret disse Ord; 

„Lad Himlens Skyer fare, 
De røde med de graal 
Det baader Dig kun lidet, 
Om dem Du kande naa. 

Lad Ærens Skyer flagre 
Alt for den vilde Vind! 
Dem lægge Du Dig aldrig 
Paa Hu eller Sind. 

Lad Livets Skyer vige, 
O, hold dem aldrig fast! 
De kunde let Dig knuge 
Med altfor tung en Last. 

^S ^JS ^^8 ingen Slotte 
Af Aftenskyers Guld! 
De svinde bort som Taager, 
Naar Du bli'er lagt i Muld. 

Thi véd Du hvad der ligger 
Bag Skyen klam og gråa? 
Dér hvælver sig det dybe, 
Det rene Himmelblaa. 

Der staar et Slot af Stjerner 
Heit over hver en Sky; 
Dér skal vi engang leve. 
Dér fødes vi paa ny. 

Men Den, som lod sig lokke 
Af Glimmerskyens Dunst, 
Han kommer der ret aldrig, 
Han levet har omsonst. 

Han synker som en Draabe 
Til Jord fra Skyens Rand, 
Og maa paa Ny da stræbe 
At naa til Stjernens Land.** 

Nonnen. 

oaa tankefuld hun stirrer fra Cellens trange Bur^ 

— Smaaskyerne driver for Vinden — 
Hun følger Svalens Flugt over Klosterhavens Mur 

Og Solstraalens Legen i Linden. 

Hun følger Svalens Flugt over BHosterhavens 

Træer, 

— Smaaskyerne driver for Vinden — 
Maaské den bygger Rede hos ham, hun havde 

kjær, 
Og Solstraalen lyser i Linden. 

Men alt som Fuglen svinder i Luftens klare Hav, 
Hvor Skyerne driver for Vinden, 

Hun tænker: Nu flyver den maaské til hans 

Grav — 
Og Solstraalen slukkes i Linden. 

Ja, Fugl tør bygge Rede og Træet sætte Frugt, 
Og Skyerne drive for Vinden; 

Men Kvinden skal aves under Klosterlivets Tugt 
Og blegne som nu Straalerne i Linden. 

Den høieste Attraa med den sødeste Begjær 
Skal spredes som Skyerne for Vinden, 

Hver Tanke, hvert Minde om ham, hun havde 

kjær. 
Skal visne som Bladene paa Linden. 

Og saadan skal hun sidde Aar ud og Aar ind, 
Mens Dagene skifter som Vinden, 

Til Døden engang kysser den falmede Kind 
Og reder hende Seng under Linden. 

Hun stirrer saa vemodigt langt ud i Aftnens 

Stund 
— Skyroserne splittes af Vinden — 
Det var som Smilet stivned om den bævende 

Mund, 
Og som der gik et Suk gjennem Linden. 

Sommerfuglen. 



Det var en foraarsljs Dag i Mai, 

Da sprængte den Puppesvøbet 

Og flagred som Sommerfugl langs den Vei, 

Hvor den som Orm havde krøbet. 

I Grøften laa dens afslidte Pels 
— Revnet i Ryggen var Hammen — 
Selv følte den sig, som Fri og Frels, 
Høit loftet af Sollysflammen. 

Selv følte den sig med nyfødt Liv 
Paa en lysvarm, foraarsfrisk Vandring; 
Den kj endte ei mere til Ormens: Bliv, 
Dens Liv var nu idel Forandring. 

Den tumled sig om fra Busk og til Blad, 
Beruset af Duft og af Sødme; 
Den drak af Duggen og tog sit Bad 
Bag Rosernes Morgenrodme. 

Det lakked mod Kvæld, den søgte sig Skjul 
— Det blussed og blinked paa Himlen — 
Da saa' den en lyseblaa Sommerfugl, 
Der fløi over Blomstervrimlen. 

Den flagrede frem i Straalernes Ild 
Som blev den baaren af Vinden; 
Dens Farver vexled i Solstraalens Spil, 
Til den svandt i Skyggen af Linden. 

Og Sommerfuglen flagred den nær, 

De hvirvled i Kreds om hinanden. 

Det gik over Blomst, over Busk^ over Træer, 

Som havde den mistet Forstanden. 

* 

Og Roserne vinkede: Tag Dig i Agt! 
Og Liljerne hvisked: Forsigtig! 
Men frem gik det paa den luftige Jagt, 
Nu nød den først Livet rigtig. 

Til Nattergalsang i Fuldmaaneglans, 

Ved Duft af de søde Convaller, 

Den traadte sin Brudefærds Sommernatsdans 

I Skovens dæmrende Haller. 

7* 

Da Solen randt frem som en gylden Strøm 
Og lysnede Liv i det Døde, 
Da vaktes den op af sin Sommernatsdrøm; 
Men Livet — det var lagt øde. 

Den laa som et henveiret Slaaentornsblad 
Paa Skovbunden indunder Egen; 
Vingerne klæbed i Duggens Bad, 
Al Kraft og Styrke var vegen. 

Da raabte den høit: ^Dn stolte Eg, 
Frels mig af denne Yaande! 
Er dette Enden paa Livets Leg, 
Vé mig, at jeg drog Aande!^ 

Men Egen sused i Morgenens Vind, 
Et Suk drog gjennem dens Grene: 
„O, Sommerfugl, hvor er Du dog blind, 
Trér Du, Din Lod staar ene? 

Den mægtige Eg som den flygtige Fugl, 
Maa dog til sit Udspring tilbage; 
Som Orm Du kravled af Jordens Skjul, 
Nu ville Dig Ormene tage.** 

Og atter det lød fra den nære Sø 
Med Røster, som kom de fra Sivet: 
M Loven er evig! Alting maa dø! 
Livet betales med Livet I** 

Da krympede den sig i Dødskampens Gys; 
Men frem fra Morgenens Høie 
Fløi der en Solstraalestribe, hvis Lys 
End traf dens bristende Øie. 

Og Solstraalen hv]d:<kede: fintet forgaar, 
Alt skifter kun Form i Forandring. 
Hvert Liv, som • ^*sner, paa ny opstaar, 
Flyv frem paa Din evige Vandring!** 



7»* 

Før og nu. 

rør, naar Dagens Øie 
Dybt i Havet sank, 
Og naar Aftenstjernen 
Straaled fuld og blank. 
Lagde jeg mig stille 
Paa mit Leie ned, 
Lyse, milde Drømme 
Frem for Sjælen gled. 

Tvivlens mørke Uro, 
Længsel, Sorg og Savn, 
Ej endte Barnetanken 
Ei engang af Navn. 
Hvile var dens Attraa, 
Drømmen var dens Lyst, 
Søvnens Gud den krysted 
Villigt til sit Bryst. 

Nu er Alt forandret 
— Ak, jeg er jo stor I — 
Og jeg kj ender Alting, 
Himmel, Hav og Jord. 
EUmlen er det Tomme, 
Havet er kun Vand, 
Jorden ene Savnets, 
Skuffelsernes Land. 

Naar jeg nu mig lægger, 
Er det ei til Ro, 
Tanken flagrer vildsomt 
Om i Tvivlens Bo. 
Finder ei sin Redes 
Før saa sikre Havn; 
Finder nye Fugle: 
Uro, Tvivl og Savn. 

Og af dem den lærer 
Nye Toners Klang. 
Saa den ganske glemmer 
Barnehjertets Sang, 
Og med dem den drager 
Til det mørke Hjem, 
Hvor selv Aftenstjernen 
Gaar i Skygger frem. 

Spred, min Gud og Herre, 
Disse Skyggers Magt! 
Lad Din Dagsol atter 
Lyse i sin Pragt! 
Tag den døde Visdoms 
Hovmodsfaste Ord, 
Lad mig atter vandre 
Barnefrisk paa Jord I 

Forspildt. 

Jeg har drevet omkring uden Maal, uden Med, 
Livets Guldkorn jeg ødte som Sand. 
Jeg har tilsat min Tro, jeg har mistet min Fred, 
Og nu staar jeg ved Afgrundens Rand. 

Jeg staar ind imod Land som et stormslagent 

Vrag, 
Der har grundstødt mod Klipper og Skjær, 
Endnu kun en Braadsøs bedøvende Brag, 
Og min Undergangstime er nær. 

Der var Et, som jeg holdt for mit Anker i Nød, 
Men det sveg som det skjørnede Siv — 
Se, da fulgte jeg med, hvorhen Bølgerne flød. 
Og forspildt var mit øvrige Liv! 

Lystigt Liv. 



Jeg vandrer gjennem Verden saa freidig og 

saa let, 

Slet ingenting generer min Gang; 

Lad Verden saa kalde mig god eller slet, 

, Det jubler jeg bort i en Sang. 

Thi selv er jeg en Sommerfugl, og Pigerne de 

smaa 
Er Blomster paa min flagrende Flugt, 

Jeg vælger kun de sødeste, de andre la'er jeg 

gaa — 

Jeg vælger kun Det, som er smukt. 

Jeg ynkes over Bien, der fylder Cellens Krus 
Og tænker paa Vinterens Nød; 
Jeg græder over Myren, der bygger sig" sit Hus 
I Jordspaltens bælgmørke Skjød. 

Thi sig mig, hvad hjælper al den Slæben, al 

det Slid, 
Og at man for Visdom faar Ord, 
Naar Alt, hvad man faar ud af sit Liv og 

sin Tid 
Kun bliver — en Tue af Jord? 

Lad Myren da kaste sine Vinger for at gaa 

•Som Trældyr i Mørke og Nat, 

Lad Bien give Giften og Livet for at faa 

En Hævn for sin ranede Skat, 

Jeg slaar med mine Vinger fra Gry til Aften sén, 

Er Livet og Blomsterne huld, 

Og flagrer jeg mod Døden, saa findes der vel En, 

Som høiner mig en Tae af Muld. 

Forskjellig Opfattelse. 



big, husker Du ferste Gang jeg Dig saa' 

Hin Aften ved Dansen i Lunden? 

Skoven duftede, Himlen var blaa, 

Sølvklare Skyer om Maanen laa 

Og leged i Aftenstunden. 

Faklerne flammede, Hornene klang, 

Inde fra Skoven lød Latter og Sang, 

Da mødte jeg Dig paa min ensomme Gang — 

Et Blik — og Du var forsvunden. 

Som Dugperlens Blink i det blomstrende Krat, 
Der vugges for Vaardagens Vinde, 
Som Stjerneskudslysning i Efteraarsnat, 
Der flammer saa mildt og slukkes saa brat, 
Saa faldt det Blik mig paa Sinde, 

Som elleskudt stod jeg — hvad var der mig 

hændt ? 

Da klang der en Stemme: ^Aa, maa jeg faa 

tændt! 

De husker mig nok ? — En gammel Bekjendt! 

Hos Dem kan lidt Fyr jeg vel finde ?** 

Forpagteren tændte og vedblev saa, 

Imedens Du bortsvandt i Skyggen: 

^De stirrer saa traurigt mod Himlens £laa; 

Ja, kunde lidt mere Regn vi faa, 

Saa vilde det hjælpe paa Byggen. 

For hun er kun tyndl** — ,,Hvad siger De? — 

Hun! 
Hvem er det De mener?" ~ r»Jeg mener kun, 
Hvis ei vi faar Regn om en føie Stund, 
Saa er det s'gu ude med Byggen!" 

Soldatens Farvel. 

(Toscausk Krigssang). 



ijarvel, min blonde Pige, 
Armeen staar parat! 
Og hvis jeg ikke fulgte den, 
Saa var jeg ei Soldat 

Tornystret har jeg pakket. 
Og Riflen har jeg ladt; 
Naar Solen reiser sig ved Gry, 
Begynder Savnets Nat. 



Jeg lader Dig ei ene 

Tilbage her i Løn, 

Se, Drengen dér skal trøste Dig, 

Vor Elskovs første Søn! 



165 

Græd ei min Skat, min Sode! 
Vi sés igjen forvist; 
Thi falder jeg i Slagets Larm, 
Saa finder Du mig hist. 

Farvel, min blonde Pige, 
Armeen staar parat! 
Og hvis jeg ikke fulgte den, 
Saa var jeg ei Soldat. 

Istedløven. 



Dansken fik en Løve støbt! 
Da den flød for Ovnens Flammer 
Var det klart at tage Kjending. 
At dens Malm var dyrekjøbt. 
Slagnes Suk og Mødres Jammer, 
Ligfærdsskud fra Dødens Kammer, 
Livshaab, veiret hen som Halm, 
Rigmænds Guld og Armods Penning, 
Brudte Hjerters Sorgbavsbrænding, 
Klang i denne Løves Malm. 

Ligemeget — den stod reist! 
Taget ud af Skjoldets Ramme 
Slog den Tyskens Haab til Skamme 
Dér, hvor Oprørsflag var heist. 
Stille uden Storpralslyd, 
Stod den med alvorligt Øie 
Malmtung over Slagnes Høie, 
Blikket fæstet imod Syd. 

Dem, som faldt hin Dag, da vrede 
Mænd paa Vaaben valen mødte, 
Dem, som faldt med Danmarks Mærke 
Trykt til Brystet, skjønt de blødte. 
Dem, som Lyngens Klokker røde 
Einged til det store Møde 
Paa den tause Istedhede — 
Dem den skulde værne om. 
Derfor saa' man Blomster kranse 
Denne Dødens store Skanse, 
Denne Danmarks Helligdom. 



Den stod som en Vogter ved Gjærdets Led, 
Det skalde ei brydes af J^endtlige Fjed. 

Den stod som et Tegn, et usvigeligt Mærke, 
At frie Viljer gjør Folkene stærke. 

Den stod som en Bauta i Dødens Have 
Og lyste Fred over Faldnes Grave. 

Da klang der en Buldren igjen mod Syd, 
Den tréde at høre Kanonernes Lyd. 

Den reiste sig op, den spidsede Øre; 
Det var, som vilde selv Malmet liere. 

Og Jorden bæved i Angst og Yaande; 
De Døde dernede paa ny tog Aande. 

Men Skyerne hængte sig tykt under Himlen^ 
Og ude lød Gny og Larm gjennem Vrimlen. 

De trængte sig ind med Skrig og Skraal, 
Med Rusens Fagter og Tysklands Maal. 

De trængte sig ind i Dødningehaven; 

De haanede Korset og spytted paa Graven. 

Og havde de naaet til Kisternes Fjæle, 
De havde dem trampet med Tøffelhæle. 

Saa vog de Løven med Skaft og Stænger, 
Og kneb dens Hale med Smedetænger. 

Med Reb de haled den ned fra det Høie 
Og prikked med Skomagersyle dens Øie. 

Den slæbtes mod Syd af det drukne Folk; 
Dér skal den reises som Seirstolk. 

Dér skal den staa som et skamreist Minde, 
At gravlagt Kæmpe ei Fred maa finde. 

Dér skal den sige til Tydsklands Men: 
;,Vi vandt, fordi vi var Ti mod En!" 

Dér skal den melde: ,,De Danske vege 
Ei før de nærmeste Grander svege." 

Thi lad den fetaa. Med Sligt for Sinde 
Gror Gravurt snart over Hæderens Minde. 



V. Bergsøe: Hjemve. g 

Corallerne. 



ilisset, hvor skumslagne Bølger sig bryder 
Larrafuldt rullende op imod Landet^ 

Dér just, hvor Vandet, 
Hvirvlet til Sneskum, koger og syder, 
Dér er det just, at Corallerne bygger. 

Fagre som Blomster og klare som Voven, 
Lette som Skummet af rullende Seer 

Bygge de Øer, 
Stadigt stræbende fremad mod oven. 
Øer, som Palmen siden beskygger. 

Selv de ei skues. Kun enkelte Dage, 
Naar de urolige Bølger sig lægge, 

Sér man et Dække 
Blomster paa Bunden, hvortil der ei Mage 
Findes heroppe i Lufthavets Bølger. 

Thi det har Liv; men kastes i Vrede 
Ikkun lidt Dynd, en Sten imod Bunden, 

Strax er forsvunden 
Farvernes Glans og Livet dernede, 
Dybt i sit Stenhus Corallen sig dølger. 

Ikkun i oprørte Stemningers Vande 
Bygger en Digter, med Strømmen fortrolig, 

Stille sin Bolig, 
Stræbende opad mod Sollysets Lande, 
Hvor ham i Aanden alt Palmerne vinker. 

Selv han ei skues; men kastes fra Bærmen 
Dumhedens Dynd eller Raahedens Stene, 

Gaar han alene 
Ind i sig selv o^r lukker for Sværmen, 
Indtil i Klarhed Bølgerne blinker. 

Aakanderne. 



-Ue Aakander lyste fra Skovsøens Vand 
Med Kroner som Svanedun brede, 
Et Himmelens Speil var det hvilende Vand, 
Og Smaaskyer over det skrede. 

De Aakander lyste med drømroende Blik 
Og gynged for Sommerens Vinde, 
Naar Drivskyen hen over Vandspeilet gik, 
De troede i Himlen sig inde. 

Men kom saa den mørke, tungsindige Nat 
Og stirred i Skovsøens Vande, 
Da lukked hver gyngende Blomst sig brat 
Og dukked i Dybet sin Pande. 

Som Aakandens Blomst er og Menneskets Sind, 
Det flyder paa Stemningers Strømme, 
Gaar Solskyen frem for Medgangens Vind, 
Strax svæver mod Himlen dets Drømme. 

Men kommer Sorgens og Kummerens Nat, 
Da sænker det modløst sin Pande, 
Og folder sig sammen og lukker sig brat. 
Som Blomsten paa Skovsøens Vande. 

